Kuda za "Prvi maj"?\n30.4.11 | Praznik Prvi maj Srbija Uranak | 0 коментара »\nMedjunarodni praznik rada i ove godine će u Srbiji biti proslavljen neradno, a Beogradjanima koji požele da provedu Prvi maj u prirodi, uz roštiljanje i druženje sa prijateljima, na raspolaganju su popularna gradska izletišta.\nPrvomajski praznici pogodni su i za putovanja, posete evropskim metropolama, za koje je potrebno izdvojiti više novca, ali i atraktivnim turističkim centrima u Srbiji, gde su cene znatno povoljnije.\nTradicionalni prvomajski uranak, koji neretko počinje 30. aprila uveče i traje nekoliko dana, sa nezaobilaznim okretanjem vola na ražnju većina Beogradjana provešće na Avali, Košutnjaku, Kosmaju, Bojčinskoj i Zvezdarskoj šumi, Topčideru ili Adi Ciganliji.\nZa dobar provod za Prvi maj na gradskim izletištima nije potrebno puno novca, do njih se uglavnom stiže gradskim prevozom, a posetiocima su na raspolaganju i brojni ugostiteljski objekti gde mogu naći osveženje, ručak ili prenoćište.\nMedju najposećenijima za Prvi maj, poslednjih nekoliko godina je Avala, koja je od centra grada udeljana 18 kilometara, a do koje se stiže autobusom 402.\nIzletišta najbliža gradu, Ada Ciganlija i Zvezdarska šuma, pogodna su za Beogradjane koji u nemaju dovoljno slobodnog vremena, dok oni koji se odluče da za odmor iskoriste i drugi dan praznika, smeštaj mogu potražiti u ekskluzivnom hotelu "Babe" na Kosmaju.\nMiris roštilja za Prvi maj godinama se širi i sa Košutnjaka, Markovačkog jezera u Mladenovcu i Topčidera, gde bez posebne organizacije ljudi dolaze na zabavu uz praseće i jagnjeće pečenje.\nPrvomajski uranak tradicionalno se obeležava i u Obrenovcu, u izletničkoj šumi Zabran, koja se nalazi pored reke, pa će posetioci mogu nadmetati u ribolovu i uživati u ribljoj čorbi.\nU Besnom foku, sedam kilometara od Padinske skele Praznik rada se obeležava uz vola na ražnju, a Bojčinska šuma, koja se nalazi na teritoriji opštine Surčin, dvadestek kilometara od centra grada, u ponudi ima i vožnju fijakerom, koja izlet može učiniti zanimljivijim.\nNajavljeno lepo vreme i nekoliko neradnih dana “idu na ruku” hotelijerima u planinskim centrima, ali i na Paliću, koji očekuju veliki broj gostiju.\nNa Kopaoniku će cene biti niže od 30 do 50 odsto u odnosu na minulu zimsku sezonu, a u zavisnosti od tipa hotela, odnosno odmarališta cene polupansiona u od prvog maja kreću se od 1.500 do 2.755 dinara.\nZa praznik na Zlatiboru očekuju oko 20.000 gostiju, a cene smeštaja za Prvi maj su raznolike i kreću se od 1.900 do 8.000 dinara.\nKapaciteti hotela "Omorika" na Tari, u vreme prvomajskih praznika, su rasprodati, a posetioci, ukoliko ne nadju prenoćište u ostalim hotelima, mogu se odlučiti i za privatan smeštaj, gde se cene kreću od šest evra za ležaj do 30 za četvorokrevetni apartman.\nJavno preduzeće “Palić Ludaš“, domaćin i organizator trodnevnog zabavno-rekreativnog programa, pod sloganom “Svi putevi vode na Palić“, pripremilo je, za posetioce, bogat kulturno-umetnički i zabavni program.\nZa trodnevni smeštaj u hotelima “Park“ i “Jezero“ na bazi dva noćenja sa doručkom treba izdvojiti 6.320 dinara po osobi, dok je u privatnim kućama noćenje od 700 dinara po osobi do 5.000 za apartman u najekskluzivnijim vilama.\nPrvi maj je dobar izgovor da posetite neku od evropskih metropola koje su deo ponude većine turističkih agencija u Beogradu, u kojima kažu da se aranžmani dobro prodaju, ali da slobodnih mesta još uvek ima.\nTuristi su najviše zaineresovani za Budimpeštu i Prag, kao i Ohrid, gde za dva noćenja i prevoz treba izdvojiti 99 evra.\nCene atrakvtivnijih destinacija kao što su Istanbul, severna Italija, Barselona, Rim i Pariz kreću se do 835 evra, koliko košta petodnevni aranžman sa avionskim prevozom za glavni grad Francuske.\nPrvi maj, čiji su koreni u američkom kapitalističkom društvu, kada je na ovaj datum 1886. godine više stotina hiljada radnika u Čikagu izašlo na ulice da bi zahtevalo opšte prihvatanje osmočasovnog radnog dana, u 20. veku je uspostaviljen kao Medjunarodni praznika rada.


Izmjene popravljaju status opozicionih predstavnika | MINA\nNaslovnica Crna Gora Izmjene popravljaju status opozicionih predstavnika\nIzmjene popravljaju status opozicionih predstavnika\nfoto: Centar za građansko obrazovanje\nPodgorica, (MINA) –Izmjene dijela pravila o funkcionisanju i nadležnosti Odbora za sveobuhvatnu reformu izbornog i drugog zakonodavstva suštinski popravljaju status opozicionih predstavnika, ocijenila je izvršna direktorica Centra za građansko obrazovanje Daliborka Uljarević.\nOna je Vijestima kazala da te izmjene smanjuju prostor Demokratskoj partiji socijalista (DPS) za spinovanja i pokušaje prevara.\nUljarević smatra da se sada otvaraju ozbiljne šanse da se konačno postigne saglasnost u vezi sa pravilima za poštene izbore, ali daje i Odboru ključna riječ za set medijskih zakona, izbor novog Savjeta Radio Televizije Crne Gore (RTCG), kao i za uspostavljanje okvira za prevazilaženje problema koji se odnose na rad Državne izborne komisije (DIK), Agencije za sprečavanje korupcije (ASK), Agencije za elektornske medije (AEM).\nOna je naglasila da nema ozbiljnog dijaloga ako ga vlast i opozicija ne vode na koliko toliko ravnopravnim osnovama, i zato je ovaj Odbor do sada bio „klinički mrtav”.\n„Izmjene dijela pravila o funkcionisanju i nadležnosti Odbora suštinski popravljaju status opozicionih predstavnika i smanjuju prostor DPS-u za spinovanja i pokušaje prevara“, rekla je Uljarević.\nKako je navela, sukobi unutar opozicije, nakon što je promijenjen način na koji će se reforma izbornih i drugih zakona odvijati, očekivani su i pokazuju da nije samo vlast kriva za opozicione neuspjehe, već da tome doprinosi i sama opozicija.\nUljarević je kazala da bi DPS izbjegao promjene u radu Odbora koji se bavi reformama izbornih zakona i da je nevoljno prihvatio Briselski plan Demokrata i Građanskog pokreta URA.\nKako je naglasila, na opoziciji je da sada taj uspjeh valorizuje.\nUljarević je navela da je upućenim posmatračima i onima koji zaključuju na osnovu činjenica jasno da nije riječ o dogovoru DPS-a i Demokrata.\n“Riječ je o nevoljnom prihvatanju Briselskog plana, koji su osmislili Demokrate i URA, od strane DPS-a, a nakon uspješnog posredovanja Evropske unije (EU) kroz njenog najvišeg predstavnika u Crnoj Gori, ambasadora Aiva Orava i nekoliko ambasadora uticajnih država članica Unije”, kazala je ona.\nUljarević je dodala da se radi o kvalitativnom iskoraku kojem su presudno doprinijele Demokrate, „po kojima se ovih dana baca drvlje i kamenje iz onih struktura koje cijene da su samo oni mjera opozicionog djelovanja, ali i onih koji ovo vješto koriste da bi minimizirali štetu za DPS“.\nKako je navela, često svjedočimo žešćim unutaropozicionim bitkama nego minimalnom sistemu koordinacije u djelovanju protiv vlasti koja se retorički predstavlja kao ključni oponent.\n„Ne vidim argumente da se pojedine opozicione stranke bune protiv odluke koja povećava i njihove mogućnosti da utiču na legalnosti i legitimitet izbora sljedeće godine, a vjerujem da je crnogorski građanin mnogo zreliji od slike koju o njemu imaju poslanici koji populističkom retorikom i napadima na kolege žele da dobiju neke poene”, kazala je Uljarević.\nOna je rekla da je teško razumjeti insistiranje na tehničkoj vladi, što čini dio opozicije, jer bi, kako tvrdi, ona bila duvanje u jedra DPS-u.\n“I ko god to ne vidi, ili ne razumije politiku i političke procese ili pomaže DPS-u ili prosto želi da ostvari svoje kratkoročne interese. Mi smo imali to iskustvo 2016. godine, i to u sasvim drugačijim okolnostima direktnog i snažnog pritiska međunarodnih partnera, što je bilo podržavajuće za poziciju opozicije. Ta vlada je tada mala ograničene domete, a sa ove distance bi se mogli reći i da napravila štetu opozicionim partijama koje su u njoj učestvovale”, navela je Uljarević.\nPromjene su, dodaje ona, moguće sadržajnim i strateškim opozicionim djelovanjem koje uključuje efikasan sistem praćenja rada VDT-a, ASK-a, DIK-a, AEM-a i RTCG, a to sve nije u nadležnosti Vlade.\nPodgorica, (MINA) - Pacijent rođen 1937. godine preminuo je u Opštoj bolnici u Nikšiću...\nPodgorica, (MINA) - U Crnoj Gori u protekla 24 sata dogodilo se 12 saobraćajnih...\nPodgorica, (MINA) - U Crnoj Gori jutros se saobraća po suvim putevima, a na...


Po svemu sudeći, oni su sada otišli na nivo koji je daleko viši od toga, a koji uključuje trke prema svemiru i superjahte. Džef Bezos je jedan od milijardera koji se može pohvaliti obema ovim stvarima. Koliko god da bi on želeo da bude vladar univerzuma, za sada će morati da se pomiri sa činjenicom da je “samo” vlasnik najveće jahte na svetu, dugačke 417 stopa odnosno 127 metara, poznatom po imenu Y721, koja poseduje tri jedra. Neverovatna jahta vredna pola milijarde dolara po prvi put je primećena u Zwijndrecht brodogradilištu u zapadnom delu Holandije, sastojeći se od tri ogromne palube.\nMilijarder je Oceanco brodogradilištu poverio kreaciju njegove nove lepotice, na osnovu njihovog Black Pearl broda koji je poznat kao jedna od najvećih eco-friendly jahti. Na osnovu tog dizajna, Y721 će takođe dobiti tri jedra, crni trup i generalno klasične i elegantne konture. Jedan izveštaj opisuje ovu jahtu kao “Veliku piramidu Gize” koja sadrži bazen, ambijentalni bioskop, nekoliko loža i prostora za obavljanje poslovnih dužnosti. Naravno, druge detalje o jahti za sada nećemo saznati, budući da Oceanco brodogradilište odbija da komentariše.\nPrema pisanjima Daily Maila, “Oceanco ceni privatnost i poverljivost svih svojih klijenata i budućih klijenata, te stoga ne komentariše svoje učešće u specifičnim projektima ili izostanak istog”. Svet je za sada mogao da vidi samo maleni deo ove jahte koja će za prvu plovidbu biti spremna iduće godine, nakon što prođe sve testove.\nUpoznajte „Trident“ – trimaran od 100 metara sa luksuznim sadržajima\n21.06.2022 U pokretu - Nautika\n17.06.2022 U pokretu - Nautika


Dačić: Srbija neće uložiti protest Francuskoj zbog kosovske zastave - Sputnjik Srbija\nDačić: Srbija neće uložiti protest Francuskoj zbog kosovske zastave\n07:09 06.11.2018 (osveženo 08:16 06.11.2018) Preuzmite kraći link\nSrbija neće uložiti Francuskoj protest zbog isticanja kosovske zastave u Bogorodičinoj crkvi, rekao je ministar spoljnih poslova Ivica Dačić.\nOn izostanak reakcije zvaničnog Beograda objašnjava najavljenom posetom francuskog predsednika Srbiji.\n„Imajući u vidu predstojeću posetu Emanuela Makrona, prvu posetu francuskog predsednika Srbiji posle 18 godina, moje je mišljenje da to treba ostaviti za razgovor“, kaže Dačić za Politiku.\nŠef srpske diplomatije je isticanje kosovske zastave u Notr Damu ocenio kao „generalno veliki skandal zato što ne postoji vojna parada na kojoj učestvuju i poraženi“.\n„Mi to ne možemo da sprečimo, ali možemo da imamo bolje odnose sa Parizom, zato je predstojeća poseta Emanuela Makrona izuzetno važna“, rekao je Dačić, dodavši da ne zna „kako je Tači prihvatio poziv da učestvuje, to je za njega dan žalosti“.\nZastava Kosova našla se u Bogorodičinoj crkvi u Parizu uz obeležja 86 država i 11 međunarodnih organizacija.


Tri nesreće, troje povređenih – Kruševac PRESS\nAutor Redakcija\t Objavljeno 07.12.2015. 0\nProteklog vikenda su na području Policijske uprave Kruševac zabeležene tri saobraćajne nezgode. U njima je, prema saopštenju iz Saobraćajne policije, jedno lice zadobilo teške, a dve lake telesne povrede. Posle redovnih kontrola, zbog vožnje u alkoholisanom stanju sa više od 1,20 promila alkohola u organizmu, zadržana su dva vozača.\nSaobraćajci upozoravaju vozače da prilagode brzinu kretanja uslovima i stanju kolovoza. Ovo se posebno odnosi na jutarnje sate, s obzirom na čestu pojavu guste magle, kao i na klizav kolovoz prema Kopaoniku i Vrnjačkoj Banji preko Goča.\nU nedelji pred nama, najavljena je pojačana kontrola vozača pod uticajem alkohola u sklopu akcije TISPOL mreže međunarodne saobraćajne policije, koja će biti sprovedena na svim putnim pravcima, kako na području Policijske uprave Kruševac, tako i cele Srbije.


Home / Ostale vesti / B92: Najveće plate na jugu imaju Piroćanci, najmanje u džep stave u Bojniku\nB92: Najveće plate na jugu imaju Piroćanci, najmanje u džep stave u Bojniku\nObjavio PV , 03.05.2019.\nJablanički okrug i dalje drži neslavni rekord po najmanjim platama u državi, i one su u februaru 2019. iznosile 40.949 dinara, što je za 4,6 odsto manje nego u januaru, dok je Pirot i dalje u ogromnoj prednosti iznad ostalih, a prosečna isplaćena plata za februar iznosi 51.109.\nPrema podacima Republičkog zavoda za statistiku najveći pad je zabeležen u Bojniku – 7,1 odsto, gde je prosek zarada iznosio 37.034 dinara. Prosečna zarada u Leskovcu iznosila je 41.549 dinara sa padom u odnosu na januar od 5,1 odsto.\nPrekršajni sud:više posla sa maloletnicima!\nNepovoljan materijalno-socijalni položaj zaposlenih…\n← Previous Story Grad pomaže decu bez roditeljskog staranja\nNext Story → Gimnazija: Besplatna pripremna nastava francuskog jezika za upis u dvojezično odeljenje


Trgovanje kriptovalutama dostiglo rekordnih 68,3 milijarde dolara - 05.01.2021, Sputnik Srbija\nTrgovanje kriptovalutama dostiglo rekordnih 68,3 milijarde dolara\nObim trgovine na glavnim berzama kriptovaluta dostiglo je dnevni rekord od preko 68 milijardi dolara u ponedeljak, što ilustruje pomamu koja vlada na ovom... 05.01.2021, Sputnik Srbija\nObim trgovine na glavnim berzama kriptovaluta dostiglo je dnevni rekord od preko 68 milijardi dolara u ponedeljak, što ilustruje pomamu koja vlada na ovom tržištu praćenu uzletom cene bitkoina do najvišeg nivoa svih vremena.\nUkupan dnevni obim trgovine kriptovalutama iznosio je juče 68,3 milijarde dolara, prema danas objavljenim podacima britanske istraživačke kompanije „Kripto kompir“, izveštava Rojters.\nPodaci pokazuju da je dnevni obim trgovanja u 2020. godini iznosio u proseku 13,1 milijardu dolara.\nBitkoin je u nedelju zabeležio rekordnu cenu od 34.800 dolara, nastavljajući uspon iz 2020. u kojoj je njegova vrednost više nego učetvorostručena jer su na tržište ušli veliki američki investitori. U ponedeljak je oštro pao usled volatilnosti na terminskim tržištima, pre nego što se oporavio i nadoknadio gubitke.\nDruga po veličini kriptovaluta etereum, koja ima tendenciju da se trguje u tandemu sa bitkoinom, dostigla je u ponedeljak najviši nivo od januara 2018. godine, dotakavši kotu od 1.170 dolara.\nNovi bitkoinov rekord je ostvaren za manje od tri nedelje nakon što je 16. decembra prvi put probio nivo od 20.000 dolara.\nEksplozivnom rastu ovog digitalnog novčića doprinosi uverenje investitora da on može da bude zaštita od rizika od inflacije pošto vlade i centralne banke „odvrću slavine“ finansijske pomoći u nastojanju da suzbiju uticaj pandemije kovida 19. Potencijal za brzom zaradom takođe podstiče tražnju za bitkoinom, prenosi Tanjug.


Preporuka: 984 / Link / Replika: 4 / Molimo vas da se ulogujete ili registrujete da biste mogli da šaljete komentare.\nPreporuka: 164 / Link / Replika: 5 / Molimo vas da se ulogujete ili registrujete da biste mogli da šaljete komentare.\nPreporuka: 574 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 738 / Link / Replika: 21 / Molimo vas da se ulogujete ili registrujete da biste mogli da šaljete komentare.\nPreporuka: 1722 / Link / Molimo vas da se ulogujete ili registrujete da biste mogli da šaljete komentare.\nPreporuka: 1230 / Link / Replika: 68 / Molimo vas da se ulogujete ili registrujete da biste mogli da šaljete komentare.


ABIIS Crna Gora / ASRIS Montenegro | Projekti\nU okviru ABIIS-a, kao kritičan dio puzle, jeste naš Istraživački Centar formiran u cilju realizacije samostalnih i kolaborativnih istraživačkih projekata iz domena informacione bezbjednosti i privatnosti podataka.\nNaš Istraživački Centar je najzahtjevniji ali i najzahvalniji segment udruženja koji nas nagrađuje sjajnim rezultatima, znanjem i iskustvom i hrani naš najveći apetit - znatiželju.\nUkoliko ste zainteresovani da učestvujete na nekom od naših istraživačkih projekata, prijavite se putem naše kontakt forme.\nEdukativni Centar ABIIS udruženja je posvećen konstantnom radu na podizanju svijesti i edukaciji šire javnosti o najnovijim prijetnjama po zaštitu podataka i internet uređaje koje koristimo svakodnevno.\nOvaj segment se takođe bavi edukacijom mladih o bezbjednom korišćenju Interneta, mobilnih uređaja i najboljih praksi u zaštiti Vaših podataka o ličnosti.\nKroz Edukativni Centar želimo da stečene rezultate istraživanja kao i najnovije svjetske trendove iz domena informacione bezbjednosti i privatnosti podataka podijelimo sa svima i postignemo nivo blagostanja u modernoj eri tehnologije.


Klimatske promene - Titan\nKlimatske promene se svrstavaju u najveće izazove savremenog sveta. Povećanje prosečnih temperatura uzrokuje porast nivoa mora, velike količine padavina u pojedinim regijama i produžene sušne periode u drugim područjima, kao i značajan uticaj na poljoprivredu, zdravlje, biodiverzitet i vodosnabdevanje.\nProizvodnja cementa, na globalnom nivou, prepoznata je kao jedan od bitnih antropogenih izvora emisije ugljen-dioksida u atmosferu, koji spada u uzročnike takozvanog „efekta staklene bašte“, sa direktnim delovanjem na porast globalnog zagrevanja. Stoga se uticaj na klimatske promene smatra jednim od najvažnijih izazova u TITAN Grupi, a samim tim i u našoj fabrici kao njenom delu.\nTITAN Cementara Kosjerić, u skladu sa politikama i praksama TITAN Grupe, redovno prati Smernice za održivost za monitoring i izveštavanje CO2 emisija u proizvodnji cementa, koje objavljuje Globalno udruženje proizvođača cementa i betona (GCCA). Kontinuirano sprovodimo monitoring i izveštavanje o našim direktnim emisijama ugljen-dioksida, u saglasnosti sa Smernicama GCCA, iako u Srbiji još uvek ne postoji obaveza obračuna i izveštavanja o emisijama CO2.\nOsim toga, već godinama unazad, ulažemo znatne napore u smanjenje emisija ugljen-dioksida, koje nastaju kao rezultat procesa proizvodnje cementa. Naš pristup smanjenju emisija gasova sa efektom staklene bašte, zasnovan je na principu predostrožnosti, pomoću kojeg predviđamo i smanjujemo potencijalne rizike, kroz aktivnosti u cilju povećanja energetske efikasnosti procesa, redukovanja udela klinkera u cementu i korišćenja biomase za potrebe grejanja.


Javni poziv za eksperte u oblasti povjerljivih nabavki – Institut alternativa\nInstitut alternativa » Bezbjednost i odbrana » Javni poziv za eksperte u oblasti povjerljivih nabavki\nPosted on 12. 02. 2018. 14. 03. 2018.\nJavni poziv za eksperte u oblasti povjerljivih nabavki\nU okviru projekta “Povjerljive nabavke – javne, a tajne”, Institut alternativa traži eksperta sa istraživačkim iskustvom u oblasti povjerljivih nabavki (javne nabavke u oblasti bezbjednosti i odbrane).\nPružanje metodoloških smjernica tokom izrade istraživačkog izvještaja na temu Povjerljive nabavke (koji će pripremiti istraživač Instituta alternativa)\nKontrola kvaliteta istraživačkog izvještaja na temu Povjerljive nabavke (peer review)\nUčešće na završnom događaju u okviru projekta “Povjerljive nabavke – javne, a tajne” i predstavljanje regionalnog iskustva i nezavisnog istraživačkog pogleda na ovu temu (u sedmici između 5. i 9. marta 2018. godine).\nAngažovanje i sprovođenje gore navedenih poslova očekuje se u periodu od 25. februara do 15. marta 2018. godine.\nPrethodno istraživačko iskustvo u oblasti povjerljivih nabavki;\nPoznavanje pravnog okvira i praksi Evropske unije ovoj oblasti;\nPoznavanje crnogorskog/srpskog/bosanskog/hrvatskog jezika.\nUz prijavu je potrebno dostaviti CV istraživača, spisak sprovedenih projekata i spisak objavljenih istraživačkih papira na temu “nabavke u oblasti bezbjednosti i odbrane – povjerljive nabavke”.\nPrijave se dostavljaju na e-mail adresu ana@institut-alternativa.org najkasnije do 16. februara 2018. godine.\nProjekat “Povjerljive nabavke – javne, a tajne”, sprovodi Institut alternativa sa medijskim partnerom Centar za istraživačko novinarstvo Crne Gore, a podržava Evropska unija u okviru projekta “Odgovornost, tehnologija i mreža institucionalne otvorenosti u Jugoistočnoj Evropi – ACTION SEE”.


Poljoprivrednici u vreme korone: Dejan završava rezidbu, nastavlja radove u polju, ali evo šta ga najviše brine - Bolja Zemlja\nPoljoprivrednici u vreme korone: Dejan završava rezidbu, nastavlja radove u polju, ali evo šta ga najviše brine\nPoljoprivrednicima na selima određene mere jesu unele pometnju, ali većina uspeva da završi obaveze i pre policijskog časa.\nProglašenje vanredne situacije u Srbiji, policijski čas, borba protiv korona virusa izmenila je svakodnevicu svih onih koji žive u gradovima. Poljoprivrednicima na selima određene mere jesu unele pometnju, ali većina uspeva da završi obaveze i pre policijskog časa.\nDejan Mladenović iz Dubona kod Mladenovca, voćar koji se poslednjih godina okrenuo i ka stočarstvu, ispričao je za Bolju zemlju kako izgledaju dani u doba korone na selu i njegovom porodičnom imanju.\n“I dalje ustajemo rano i započinjemo dan sasvim normalno. Generalno, na selu se ništa drastično nije promenilo, makar što se tiče radova. Nabavka nam je sada malo drugačija, vodimo računa o svim merama kada uđemo u prodavnicu, ali svakako u našem selu nema puno ljudi, pa nemate koga ni da sretnete”, navodi Mladenović.\nOn dodaje da za sada nemaju problema po pitanju nabavke semena, đubriva, goriva i da se nada da će tako i ostati.\n“Vidim po brojnim Fejsbuk grupama da mnogi poljoprivrednici ili su zbunjeni ili imaju problema sa dobijanjem dozvole da se kreću u toku policijskog časa. Neki se žale da su poslali zahtev ali da im se danima niko ne javlja, drugi pak nemaju registrovano poljoprivredno gazdinstvo, a imaju zemlju da obrađuju pa se pitaju kako i kome mogu da se obrate za dozvolu”, kaže naš sagovornik.\nNaglašava da on i njegova porodica za sada nemaju problema, nisu tražili dozvole, jer završe radove u polju do 16 časova.\n“Do policijskog časa odradim skoro 90 odsto radova, uveče ostane da se nahrani stoka, a kako na toj adresi gde čuvamo ovce i krave žive baba, deda i roditelji onda oni uskoče da ih nahrane. Verujem da je mnogima nezgodno oko te dozvole, znam da se šalje zahtev 48 sati unapred, ali šta ako na dan kada hoćemo da obavljamo radove padne kiša, šta onda da rade poljoprivrednici. Ako se policijski čas produži na 13 časova kako se i pričalo, onda smo tek u problemu, da ne govorim i na 24 sata policijskog časa”, govori Mladenović i nada se da će nadležne ustanove uspeti da sve te nedoumice razreše i razjasne poljoprivrednicima.\nKada je u pitanju gazdinstvo Mladenovića, oni privode pri kraju rezidbu voća, a krenuli su sa setvom hrane za stoku.\n“Sada je u jeku jagnjenje i predstavlja nam problem upravo ta prodaja jagnjadi, prasića, teladi. Primetio sam zabrinutost i kod ostalih stočara zbog te prodaje. Mi smo prodavali restoranima, klanicama, sada je to sve zatvoreno i postavlja se pitanje ko bi to mogao da otkupi. Za sada još nema nekih informacija od strane nadležnih ustanova, makar ne za jagnjad i prasad”, pita se Mladenović i dodaje da i jagode uskoro stižu, pa se nada da ni voćari koji ih gaje neće imati problema oko prodaje.\nPrethodni tekstBZ specijal: Šta znamo o Covid19 do sada? (PRVI DEO)\nSledeći tekstNiske temperature nisu nanele štetu svim vrstama voća, mraz proredio rod kajsije i breskve


Sreda, 6. oktobar 2004.\nPrva sednica Drugog redovnog zasedanja Narodne skupštine Republike Srbije u 2004. godini\nPredsednik Narodne skupštine Republike Srbije Predrag Marković sazvao je Prvu sedcnicu Drugog redovnog zasedanja Narodne skupštine Republike Srbije u 2004. godini za sredu, 6. oktobar 2004. godine, sa početkom u 12 časova.\nJedanaesto vanredno zasedanje Narodne skupštine Republike Srbije u 2004. godini\nUtorak, 24. avgust 2004.\nZa Jedanaesto vanredno zasedanje Narodne skupštine Republike Srbije u 2004. godini, koje je predsednik Narodne skupštine Predrag Marković sazvao za 24. avgust, na zahtev 104 narodna poslanika, utvrđen je sledeći dnevni red:1. Predlog rezolucije o zabrani povlačenja ili odustajanja od tužbe koju je Savezna Republike Jugoslavija podnela Međunarodnom sudu pravde u Hagu protiv država članica NATO pakta za naknadu štete koja je počinjena tokom bombardovanja 1999.godine, koji su podnela 82 narodna poslanika poslaničke grupe Srpske radikalne stranke.\nDeseto vanredno zasedanje Narodne skupštine Republike Srbije u 2004. godini\nSreda, 18. avgust 2004.\nDeseto vanredno zasedanje Narodne skupštine u 2004. godini\nPredsednik Narodne skupštine Republike Srbije Predrag Marković sazvao je Deseto vanredno zasedanje Narodne skupštine u 2004. godini na zahtev 84 narodna poslanika, za sredu, 18. avgust.\nDeveto vanredno zasedanje Narodne skupštine Republike Srbije u 2004. godini\nUtorak, 17. avgust 2004. u 13:00 časova\nDeveto vanredno zasedanje Narodne skupštine u 2004. godini\nDeveto vanredno zasedanje Narodne skupštine u 2004. godini, sazvano na zahtev 187 narodnih poslanika, održano je u utorak, 17. avgusta.\nOsmo vanredno zasedanje Narodne skupštine Republike Srbije u 2004. godini\nPetak, 23. jul 2004.\nPredsednik Narodne skupštine Republike Srbije Predrag Marković sazvao je, na zahtev 101 narodnog poslanika, Osmo vanredno zasedanje Narodne skupštine Republike Srbije u 2004. godini za petak, 23. jul.\nSedmo vanredno zasedanje Narodne skupštine Republike Srbije u 2004. godini\nSreda, 14. jul 2004.\nPredsednik Narodne skupštine Republike Srbije Predrag Marković sazvao je, na zahtev 222 narodna poslanika, Sedmo vanredno zasedanje Narodne skupštine Republike Srbije za sredu, 14. jul sa početkom u 14 časova.\nŠesto vanredno zasedanje Narodne skupštine Republike Srbije u 2004. godini\nNedelja, 11. jul 2004.\nSvečana sednica Narodne skupštine Republike Srbije\nPredsednik Narodne skupštine Predrag Marković sazvao je na osnovu člana 86. stav 5. Ustava Republike Srbije Svečanu sednicu na kojoj je novoizabrani predsednik Republike Srbije Boris Tadić položio zakletvu.\nČetvrtak, 1. jul 2004.\nZa Šesto vanredno zasedanje Narodne skupštine Republike Srbije u 2004. godini, koju je predsednik Narodne skupštine Predrag Marković sazvao za 1. jul 2004. godine, Vlada Republike Srbije je u zahtevu za održavanje sednice utvrdila sledeći dnevni red:1. Predog zakona o stečajnom postupku, koji je podnela Vlada Republike Srbije,2. Predlog zakona o Agenciji za licenciranje stečajnih upravnika, koji je podnela Vlada Republike Srbije,3. Predlog zakona o izmenama i dopunama Zakona o socijalnoj zaštiti i obezbeđenju socijalne sigurnosti građana, koji je podnela Vlada Republike Srbije,4. Predlog zakona o porezu na dodatu vrednost, koji je podnela Vlada Republike Srbije,5. Predlog zakona o izmeni i dopuni Zakona o porezu na promet, koji je podnela Vlada Republike Srbije,6. Predlog zakona o izmenama i dopunama Zakona o porezu na dobit preduzeća, koji je podnela Vlada Republike Srbije,7. Predlog zakona o doprinosima za obavezno socijalno osiguranje, koji je podnela Vlada Republike Srbije,8. Predlog zakona o igrama na sreću, koji je podnela Vlada Republike Srbije,9. Predlog zakona o lekovima i medicinskim sredstvima, koji je podnela Vlada Republike Srbije,10. Predlog zakona o energetici, koji je podnela Vlada Republike Srbije,11. Predlog zakona o izmenama i dopunama Zakona ministarstvima, koji je podnela Vlada Republike Srbije.\nPeto vanredno zasedanje Narodne skupštine Republike Srbije u 2004.godini\nUtorak, 29. jun 2004.\nPeto vanredno zasedanje Narodne skupštine Republike Srbije u 2004. godini\nPredsednik Narodne skupštine Republike Srbije Predrag Marković sazvao je, na zahtev 102 narodna poslanika, Peto vanredno zasedanje Narodne skupštine Republike Srbije za 29. jun 2004. godine, sa početkom u 10 časova.\nPrvo redovno zasedanje Narodne skupštine Republike Srbije u 2004.godini\nPonedeljak, 24. maj 2004.\nDvanaesta sednica Prvog redovnog zasedanja Narodne skupštine Republike Srbije u 2004. godini\nZa Dvanaestu sednicu Prvog redovnog zasedanja Narodne skupštine Republike Srbije u 2004. godini, koju je predsednik Narodne skupštine Predrag Marković sazvao za ponedeljak, 24. maj sa početkom u 10 časova, usvojen je sledeći dnevni red:1. Predlog zakona o izmenama i dopunama Zakonika o krivičnom postupku, koji je podnela Vlada Republike Srbije,2. Predlog zakona o izmenama i dopunama Zakona o osnovama obrazovanja i vaspitanja, koji je podnela Vlada Republike Srbije,3. Predlog zakona o lekovima i medicinskim sredstvima, koji je podnela Vlada Republike Srbije.


Dimitrov: Bugarsko-makedonska komisija zaglavljena u sr.veku\nTanjug 25. maja 2021. 12:31\nSOFIJA – Kopredsedavajući bugarsko-makedonske komisije za istorijska pitanja, bugarski istoričar Angel Dimitrov, kaže da je najveći problem te komisije, formirane kako bi rešila pitanja oko kojih se spore dve države, to što je „zaglavljena u ranom srednjem veku“.\nDimitrov tvrdi da Makedonci osporavaju „bugarski karakter Samuilovog carstva“ pre 1.000 godina, što je prema njegovom mišljenju suprotno istorijskim izvorima i savremenim dostignućima svetskih studija.\nOn kaže da njegove makedonske kolege protivreče sopstvenim tvrdnjama, jer govore da u srednjem veku nije formirana nacionalnost i da Samuilovo carstvo nije bilo bugarsko, ali kažu da je ono bilo makedonsko i da je formirana makedonska nacija.\n„Kada imamo potpuno razilaženje stavova, gubi se poverenje u kolegijalni i profesionalni rad zajedničke komisije“, rekao je Dimitrov za bugarske medije, a prenosi makedonski Plus info.\nOn je najavio da će za otprilike dve nedelje, odnosno tokom juna, biti održan 14. sastanak ove komisije.


AKPA: DVT ne želi javnost - Društvo - Dnevni list Danas\nPočetna » Društvo » AKPA: DVT ne želi javnost\nAKPA: DVT ne želi javnost\nAlumni klub Pravosudne akademije (AKP) saopštilo je da je Državno veće tužilaca onemogućilo javnosti da prati rad njegove sednice, pre svega predstavnika AKPA, iako je veće prethodno dobilo zvaničnu prijavu kojom je zatraženo odobrenje za prisustvovanje sednici.\n1Piše: FoNet 14. marta 2018. 14.03\nTo je posebno značajno, jer je u toku kontroverzan izbor 52 zamenika javna tužilaca u Skupštini Srbije, koji je osporen upravo zbog afere sa tajnim spiskom kandidata i sednice na kojoj je isključena javnost, navodi se u saopštenju Alumni kluba Pravosudne akademije.\nDržavno veće tužilaca ne poštuje čak ni naloge Poverenika za informacije od javnog značaja, tajno se okuplja i pod sumnjivim okolnostima bira ljude na pravosudne funkcije, a to ne doprinosi poverenju građana u javnotužilačku organizaciju, navodi se u saopštenju.\nAlumni klub Pravosudne akademijer traži da se hitno uvedu audio-vizuelni prenosi sednica Državnog veća tužilaca, kao zakonsku obavezu, navodi se u saopštenju.\npravosudna akademija, tuzilastvo\n14. marta 2018. u 18.34\nCeo DVT treba da da ostavke i da im se zabrani da ikoga više biraju na funkcije.


2. Registracija funkcije - jeste registracija funkcije člana organa upravaljanja, organa nadzora, funkcije zastupanja, u postupku registracije tih podataka privrednog subjekta u Agenciji za privredne registre (u daljem tekstu: Agencija);\n3. Vršenje prava ili funkcije - jeste vršenje članskih prava, odnosno funkcije člana organa upravljanja, organa nadzora, zastupanja, u privrednom subjektu koji se registruje u Agenciji;\n4. Obavljanje privredne delatnosti - jeste obavljanje privredne delatnosti privrednog subjekata koji se registruje u Agenciji;\n5. Registar lica sa privremenim ograničenjem prava - jeste jedinstvena, centralna, elektronska baza podataka o licima kojima se privremeno ograničavaju prava u privrednom subjektu u skladu sa zakonom, koji vodi Agencija preko registratora;\n6. Obveznici dostavljanja podataka o licu sa privremenim ograničenjem prava - jesu državni organi, organizacije i druga pravna lica kao vršioci javnih ovlašćenja koji podatke o licu sa privremenim ograničenjem prava, propisane ovim zakonom, dostavljaju u elektronskoj formi, putem elektronskih servisa Agenciji, radi registracije (u daljem tekstu: obveznik dostavljanja podataka);\n7. Obveznici upisa podataka o licu sa privremenim ograničenjem prava - jesu državni organi, organizacije i druga pravna lica kao vršioci javnih ovlašćenja koji podatke o licu sa privremenim ograničenjem prava, propisane ovim zakonom, upisuju putem posebnog aplikativnog softverskog rešenja za vođenje Registra (u daljem tekstu: JPI), koje obezbeđuje Agencija, radi registracije (u daljem tekstu: obveznik upisa podataka);\n8. Korisnici podataka - jesu državni organi i organizacije koji u vođenju jedinstvenih, centralnih baza podataka, koriste podatke iz Registra preko JPI;\n9. Statusni registri - jesu baze podataka o fizičkim i pravnim licima, koje vode nadležni državni organi i organizacije Republike Srbije, u kojima se registruju podaci, koji za pravnu posledicu imaju sticanje, promenu registrovanih podataka i prestanak svojstva fizičkog i pravnog lica.\n10. Lice sa privremenim ograničenjem prava - jeste lice koje je upisano u Registar pod uslovima i na način propisan ovim zakonom (u daljem tekstu: lice sa privremenim ograničenjem prava);\n11. Privremeno ograničenje prava - jeste ograničenje koje za pravnu posledicu ima privremenu nemogućnost da lice stekne ili vrši pravo ili registruje funkciju u privrednom subjektu ili pravo obavljanja privredne delatnosti, zbog postojanja nekog od osnova za privremeno ograničenje prava utvrđenog zakonom;\n13. Podaci o privremenom ograničenju prava - jesu podaci propisani ovim zakonom, koji se odnose na utvrđene osnove privremenog ograničenja prava, a koji se razmenjuju između Registra, obveznika dostavljanja odnosno upisa podataka, korisnika podataka i statusnih registara, u skladu sa ovim zakonom;\n14. Registracija - jeste elektronski upis, promena, ispravka tehničke greške ili brisanje podataka o licu sa privremenim ograničenjem u Registar, koji se vrši od strane registratora ili obveznika upisa podataka putem JPI;\n15. Potvrda o izvršenoj registraciji - jeste elektronski zapis kojim se od strane registratora potvrđuje da je izvršena registracija u Registru, koja je dostupna obveznicima upisa i dostave podataka, preko JPI;\n17. Početak važenja privremenog ograničenja prava - jeste datum registracije tog ograničenja u Registar;\n18. Prestanak važenja privremenog ograničenja prava - jeste datum brisanja tog ograničenja iz Registra;\n20. Objavljivanje informacije o licu sa privremenim ograničenjem prava - jeste javno prikazivanje identifikacionih podataka privrednog subjekta iz Registra koji je po jednom od osnova propisanih ovim zakonom upisano u registar;\n23. Identifikacioni podaci - jesu ime, prezime i JMBG za domaće fizičko lice, ime, prezime, broj pasoša, zemlja izdavanja pasoša i/ili matični broj za stranca, poslovno ime/naziv i matični/registarski broj za domaće pravno lice koje se registruje u Agenciji ili u drugom nadležnom registru u Republici Srbiji i poslovno ime/naziv, identifikacioni broj (matični i/ili registarski broj) i zemlja registracije za strano pravno lice.\nOSNOVI ZA NASTANAK I PRESTANAK PRIVREMENOG OGRANIČENJA PRAVA\n4. Kraj važenja privremenog ograničenja prava - ako je unapred određen;\nOvaj Zakon stupa na snagu osmog dana od dana objavljivanja u "Službenom glasniku Republike Srbije", a počinje da se primenjuje 01.10.2015. godine.\nIzvor: Vebsajt Ministarstva privrede, 27.11.2014.


ODLIČNA PRILIKA: Besplatno putujte godinu dana uz platu od 2500 eura - Index.ba\nODLIČNA PRILIKA: Besplatno putujte godinu dana uz platu od 2500 eura\nUkoliko imate više od 21 godinu, spremni ste na grupni rad, upoznovanje sa drugim ljudima i dijeliti to iskustvo putem društvenih mreža, prijavite se na konkurs i odličnu priliku da besplatno putujete godinu dana.\nUz to, imat ćete i platu od 2500 eura, upoznavat ćete se sa lokalnim ljudima i organizacijama, a dodatni uslovi su i da ste odgovorni, tolerantni, komunikativni, proaktivni i fleksibilni te mlađi od 39 godina.\nEngleskim se moraju služiti na visokom nivou, a na putovanju će biti od sredine januara pa do kraja novembra, te je bitno služiti se engleskim jezikom na visokom nivou, prenosi hocu.ba.\nPutovanje traje od sredine januara do kraja novembra, a prijave traju do 20. jula ove godine zato – požurite.\nViše informacija možete pronaći klikom na link http://www.worldlifeexperience.com/.\nPrethodni članakRazbijen mit: Pročitajte koliko jaja sedmično povećava rizik od kardiovaskularnih bolesti\nNaredni članakTrump donio odluku: SAD se povlači iz iranskog nuklearnog sporazuma


INSAJDER: Janko Veselinović: Počelo formiranje Velike narodne koalicije za predsedničke izbore - Pokret za preokret\nINSAJDER: Janko Veselinović: Počelo formiranje Velike narodne koalicije za predsedničke izbore\nPokret za preokret, čiji je lider Janko Veselinović, saopštio je da je održan sastanak predstavnika više političkih partija, pokreta, grupa građana, sindikalnih udruženja i drugih političkih subjekata, na kom je počeo postupak formiranja Velike narodne koalicije za predsedničke izbore.\n„Cilj formiranja Velike narodne koalicije je podrška zajedničkom kandidatu opozicije na narednim predsedničkim izborima, a koji će prihvatiti i poštovati program i principe oko kojih su se učesnici okupili“, navedeno je u saopštenju.\nPostignuta je puna saglasnost da svi nastupe udruženo i jedinstveno, ne dovodeći u pitanje izvorne partijske i političke identitete.\n„Cilj koalicije biće da se otklone i sankcionišu, u skladu sa zakonima, sve prepreke za demokratske i poštene izbore, da se onemoguće bilo kakvi pritisci na birače, kupovina glasova i prekrajanje izborne volje, kao što je to bio slučaj na prethodnim izborima. To podrazumeva i poštovanje objektivnog informisanje od strane javnih servisa i drugih medija. U tom cilju dogovorene su zajedničke aktivnosti na kontroli izbora“, navodi se u saopštenju.\nKako se dodaje, koalicija će biti otvorena za sve stranke, pokrete, udruženja, sindikate i građane koji prihvataju principe i ciljeve te koalicije i koji imaju nesporne kapacitete za aktivan doprinos pobedi na izborima.\nDogovoreno je da delegacija koalicije razgovara s predsedničkim kandidatima, a navodi se i da će „izbor budućeg predsednika Srbije sudbinski opredeliti unutrašnju i spoljnopolitičku stabilnost države“, njen međunarodni položaj i ugled, a samim tim i svih građana.\nOtvorena je mogućnost zajedničkog nastupa koalicije na izborima u Beogradu i drugim lokalnim samoupravama, gde bi izbori trebalo da budu održani u narednom periodu.\nTo uključuje i mogućnost zajedničkog nastupa na prevremenim parlamentarnim izborima, ako budu raspisani.\nPredsednik Pokreta za preokret Janko Veselinović rekao je agenciji Beta da je reč o širokom frontu pokreta i udruženja i stranaka koji nemaju vremena za čekanje i koji žele da se što pre postigne dogovor o najboljem nestranačkom kandidatu za predsednika Srbije koji bi mogao da pobedi režim Aleksandra Vučića.\nKo je došao, a ko nije pozvan\nJanko Veselinović je rekao da na današnji sastanak nisu bili pozvani predstavnici Demokratske stranke, pokreta Dosta je bilo i Socijaldemokratske stranke, ali je dodao da će i s njima razgovarati u narednom periodu.\nSastanku su, pored Veselinovića, prisustvovali samostalni narodni poslanici Sanda Rašković Ivić, Đorđe Vukadinović i Dijana Vukomanović. Odazvali su se i poslanici Zajedno za Šumadiju Veroljub Stevanović i predstavnik Narodnog pokreta Srbije Miroslav Aleksić, predstavnici Udruženja sindikata penzionera Srbije, Koalicije tolerancija (Vlaška narodna stranka, Pokret za toleranciju, Sandžačko-Raška partija), Saveza udruženja Tolerancija Srbije (Centar za humanu politiku, Građanska alijansa i Fond PAP za mlade s posebnim potrebama) i Novog udruženja penzionera Srbije.\nOdazvali su se i Udruženje građana za demokratiju Davidović-Grol, Koalicija zelenih pokreta i udruženja – SRCEM, Udruženje akcionara Beko, Akcioni odbor protesta osoba s invaliditetom Srbije, Asocijacija FIBI, Koalicija udruženja izbeglih i raseljenih u Srbiji, Udruženje Zavičaj – Beograd, Udruženje građana Busije, grupe građana koje imaju odborničke grupe u pojedinim opštinama, Grupa građana Novi ljudi – Topola i Grupa građana Zajedno za naš Temerin.\nBETA: Počelo formiranje Velike narodne koalicije za predsedničke izbore\nЗапочето формирање ВЕЛИКЕ НАРОДНЕ КОАЛИЦИЈЕ за председничке изборе


Dodik: Neæu u Sarajevo na saslušanje,ne želim da rizikujem - B92.net\nDodik: Neæu u Sarajevo na saslušanje,ne želim da rizikujem\nSarajevo -- Predsednik RS Milorad Dodik saopštio je da još nije dobio poziv za saslušanje Tužilaštva BiH, te da æe se kada ga dobije odazvati.\nIzvor: Tanjug utorak, 27.09.2016. | 14:53 -> 18:33\nDodik je na vanrednoj konferenciji za novinare, meðutim, rekao da neæe iæi u Tužilastvo u Sarajevu, ali æe pristati da bude saslušan u svakoj drugoj pravosudnoj instituciji na podruèju Republike Srpske.\nPredsednik Srpske je rekao da, nakon pretnji bošnjaèkog èlana Predsedništva BiH Bakira Izetbegoviæa da æe proæi kao Gadafi, Sadam ili Slobodan Miloševiæ, ne želi da rizikuje život odlaskom u Sarajevo.\nDodik je, naime, objasnio da je tu pretnju Izetbegoviæa protumaèio kao poruku svim ekstremnim grupama u BiH i poziv na njegovu likvidaciju.\nPozivajuæi se na svoja saznanja, list piše da Dodik u Tužilaštvo treba da se javi u ponedelja, 3. oktobra, dan nakon lokalnih izbora u BiH.\nMinistar bezbednosti BiH Dragan Mektiæ smatra da je to potvrda da se glavni tužilac Tužilaštva BiH Goran Salihoviæ direktno ukljuèio u predizbornu kampanju u Srpskoj, i to u korist Dodika, praveæi od njega žrtvu pred glasaèima.\n"Pošto su se pojavile razlièite interpretacije mojih izjava u ovom sluèaju, naglašavam da sam protiv bilo kakvog saslušanja zvaniènika Republike Srpske zbog nesprovoðenja odluka Ustavnog suda BiH. To je selektivan pristup Tužilaštva BiH. Tom logikom, prvo bi trebalo da budu uhapšeni mnogi drugi, poput Dragana Èoviæa i Bakira Izetbegoviæa, koji godinama ne sprovode odluku Ustavnog suda BiH u vezi sa izborima u Mostaru", rekao je Mektiæ za Evroblic.\nDodik je rekao da æe obrazloženje tog zahteva biti isto kao što je obrazložena zabrana obeležavanja 9. januara, kao Dana RS.\n"Mi æemo tražiti da se 1. mart prilagodi srpskom narodu, jer taj dan se ne obeležava u RS i on u RS nije neradan dan", rekao je Dodik na vanrednoj konferenciji za novinare na kojoj pitanja nisu bila dozvoljena.\nPrema njegovim reèima, 1. mart je dan koji predstavlja smetnju Srbima jer je tada održan referendum na kome Srbi nisu uèestvovali, a Bošnjaci su potvrdili secesiju od SFRJ, što je bio povod za rat.\n"Želimo da se otkloni diskriminacija po svim osnovama i da u tom pogledu se sud opredeli i verujem da æemo unarednih dan-dva, najkasnije u èetvrtak poslati zahtev za pokretanje tog postupka pred Ustavnim sudom", rekao je Dodik uz opasku da je to dokaz da zvanièna Banjaluka priznaje Ustavni sud BiH.\nTakoðe, Dodik je saopstio da je prikupljen dovoljan broj potpisa i najavio da æe biti pokrenut i postupak za ocenu ustavnosti svih zakona i ostalih opšti i pravnih akata usvojenih u parlamentu Federacije BiH.


Drustvo - datum: 2016-01-13 FLEŠ\nZabranili poslove obezbjeđenja\nZdravstveno-sanitarna inspekcija prošle godine izrekla je mjeru zabrane obavljanja poslova sanitetskog obezbjeđenja javnih skupova i sportskih manifestacija domovima zdravlja Podgorica, Danilovgrad, Cetinje i DOO Ambulance Danilovgrad, saopšteno je iz Uprave za inspekcijske poslove.\nKako su pojasnili, tim objektima nije izrečena totalna zabrana obavljanja rada, već mjera koja se odnosi na poslove sanitetskog obezbjeđenja javnih skupova i sportskih manifestacija.A.T.\nObilježavaju dan močvara\nCentar za zaštitu i proučavanje ptica (CZIP) pridružiće se globalnoj kampanji obilježavanja Dana močvarnih staništa, koja se sprovodi širom svijeta sa ciljem ukazivanja na njihovu važnost, ali i sve veću ugroženost, saopšteno je iz te NVO.\n–Ove godine Svjetski dan močvarnih staništa ima za temu održive prihode, a kako je Ulcinjska solana nekada bila simbol harmonije čovjeka, njegovog rada i opstanka miliona ptica, ovaj važan datum proslavićemo na crnogorskom ptičijem aerodromu, u nadi da će se istorija ponoviti – saopšteno je iz CZIP-a.\nOni podsjećaju Ministarstvo održivog razvoja i turizma na obavezu slanja formulara Ramsar sekretarijatu za upis Ulcinjske solane na listu močvarnih staništa od međunarodnog značaja. Ukazuju da je proces proglašenja Ulcinjske solane spomenikom prirode u okvirima nacionalne zaštite obustavljen zbog nedostatka pisane saglasnosti resornog ministarstva. A.T.\nTraže člana savjeta\nMinistarstvo održivog razvoja i turizma uputilo je javni poziv nevladinim organizacijama za predlaganje kandidata u sastav Nacionalnog savjeta za održivi razvoj, klimatske promjene i integralno upravljanje obalnim područjem\nIz tog resora pozvali su NVO koje se bave pitanjima iz oblasti klimatskih promjena da učestvuju u radu Nacionalnog savjeta za održivi razvoj, klimatske promjene i integralno upravljanje obalnim područjem.A.T.\nRasprava do 28. februara\nAgencija za zaštitu životne sredine objavila je da će do 28. februara trajati javna rasprava o Nacrtu izvještaja strateške procjene uticaja na životnu sredinu za Program istraživanja i proizvodnje ugljovodonika u podmorju Crne Gore. Iz Agencije je saopšteno da je Ministarstvo ekonomije pripremilo nacrt izvještaja.\n–Nacrt programa istraživanja i proizvodnje ugljovodonika u podmorju Crne Gore sadrži plan budućih aktivnosti na istraživanju u podmorju Crne Gore – navodi se u saopštenju.A.T.


Ekipa „Valensija“ pobednik turnira u malom fudbalu „Medveđa 2017“ – Info Centar Juga\nJug Srbije Medveđa Sport Vesti\nU Medveđi je završen turnir u malom fudbalu koji je započeo 18. avguusta 2017. godine. Takmičilo se 10 ekipa u kategoriji seniora, i 5 ekipa u kategoriji juniora. Turnir se u početku igrao po grupnom sistemu a od četvrtfinala igralo se po sistemu eliminacije. Završne večeri u borbi za treće mesto, u kategoriji juniora, igrana je utakmica između ekipa „Lavovi“ i „Pink Panter“, u kojoj je ekipa „Lavovi“ pobedila rezultatom 2:1.\nU finalu, u kategoriji juniora sastale su se ekipe „Novi Rio“ i „Stršljeni“. Ekipa „Novi Rio“ trijumfovala je rezultatom 2:1.\nZa treće mesto u kategoriji seniora borile su se ekipe „Ivan Stojković“ i „Mija Negosavlje“. Ekipa „Ivan Stojković“ je u ovom susretu pobedila rezultatom 3:2.\nU revijalnom delu turnira odigrana je utakmica u kategoriji veterana između ekipa „Jablanica“ i „Piloti“. Ekipa „Jablanica“ pobedila je rezultatom 5:3.\nPrepunim gledalištem odigrana je finalna utakmica između ekipa „Valensija“ i „Mija Medveđa“, koja je završena rezultatom 5:3.\nNa samom završetku turnira pehare, diplome, zahvlanice i novčane nagrade zaslužnima je dodelio dr Nebojša Arsić, predsednik opštine Medveđa.\nZahvalnice su dodeljene firmi „Đurović obezbeđenje“ iz Leskovca, sudijskom paru Igoru Stanojeviću i Novici Cvetkoviću i ekipama veterana, „Jablanica“ i „Piloti“. Diplome su dodeljene: najboljem strelcu u juniorskoj konkurenciji Škeljzen Sahiti koji je na ovom turniru postigao 16 pogodaka, najboljem golmanu u juniorskoj konkurenciji Spasoji Đorđević a tituli najboljeg igrača, u istoj kategoriji, poneo je Danilo Jović.\nU kategoriji seniora najbolji strelac je Besnik Uka, koji je postigao 15 golova, najbolji golman je Aleksandar Stanković a najbolji igrač turnira je Igor Stojanović.\nEkipni pobednik turnira u juniorskoj konkurenciji je ekipa „Novi Rio“, kojoj je pripala i novčana nagrada od 10.000 dinara, drugo mesto i novčanu nagradu od 7.000 dinara zauzela je ekipa „Stršljeni“ a treće mesto i nagrada 3.000 dinara pripalo je ekipi „Lavovi“.\nEkipni pobednik u kategoriji seniora je ekipa „Valensija“, kojoj je pripala novčana nagrada 70.000 dinara, drugo mesto i novčanu nagradu u vrednosti 40.000 dinara zauzela je ekipa „Mija-Medveđa“ a treće mesto i novčanu nagradu 20.000 zauzela je ekipa „Ivan Stojković“.\nMnogobrojna publika celokupnog turnira može se složiti u jednom, da se u Medveđi igra veoma kvalitetan fudbal i da se fudbalskom klubu „Jablanica“, koji se takmiči u ligi Regiona istočne Srbije smeši blistava budućnost jer mladih fudbalskih talenata ima u izobilju. Po mišljenju takmičara i gledalaca turnira, odlični organizatori Velikogospojinskog turnira u malom fudbalu „Medveđa 2017“ bili su Turistička organizacija opštine Medveđa, Sportski savez opštine Medveđa a generalni pokrovitelj je Opština Medveđa.\nSutra Sveta liturgija na Caričinom Gradu\nZameni automobil biciklom\nRasvetljeno dvostruko ubistvo u Vranju i uhapšen osumnjičeni


Skupština grada Novog Pazara nema legitimitet i legalitet - SDA Sandžaka\nOdbornici Stranke demokratske akcije Sandžaka nisu ucestvovali na današnjem zasedanju Skupštine grada Novog Pazara jer nisu želeli da daju legitimitet i legalitet nezakonitom pokušaju aktuelne gradske vlasti da sebi obezbedi dalje upravljanje gradom istaknuto je na današnjoj pres konferenciji.\nSkupštine grada Novog Pazara nije mogla biti održana jer nisu postojali zakonom i poslovnikom propisani uslovi za njeno održavanje, odnosno sednici nije prisustvovao dovoljan broj odbornika prilikom utvrdivanja kvoruma i usvajanja zapisnika sa prethodne sjednice, naime prilikom utvrdivanja kvoruma sednici je prisustvovalo 23 odbornika od potrebna 24 koliko je neophodno za sam pocetak sednice, kako je to propisano u clanovima 88. i 89. poslovnika o radu Skupštine.\n„Odbornik kome je na današnjoj sednici nezakonito verifikovan odbornicki mandat nije mogao da ucestvuje u davanju kvoruma jer mu mandat u tom trenutku još nije verifikovan odnosno u nije imao status odbornika Skupštine grada.\nOvim cinom aktuelna vlast još jednom je pokazala da po svaku cenu želi da sacuva pozicije u vlasti i da se ni na koji nacin ne obazire na kršenje zakona i štetu koju na taj nacin nanose gradanima Novog Pazara.“ – istakla je Dr. Suada Žara-Abdagic, odbornik SDA Sandžaka u Skupštini grada Novog Pazara.\n„Ono na šta ukazujemo javnosti jeste da je i sednica Izborne komisije na kojoj je donijeta odluka o dodeljivanju mandata odborniku sa liste Sandžacke narodne partije sporna iz prostog razloga jer jedan broj clanova i njihovih zamenika Izborne komisije iz reda SDA uopšte nisu obavešeteni o održavanju sednice Izborne komisije.“ – potvrdila je medijima Amela Spahic, odbornik SDA Sandžaka u gradskoj skupštini.\nSpahiceva istice da uverenje koje je izborna komisija izdala nije pravno valjano iz razloga što je na istom falsifikovan datum izdavanja. Naime, stoji da je izdato dana 14.03.2013.g a zatim je isti datum prepravljen na 15.03.2013.g. te da svaka ispravka na javnom dokumentu mora biti izvršena u skladu sa odredbama Zakona o opštem upravnom postupku, što u konkretnom slucaju nije uradeno.\nUmesto da akcenat stave kako da reše nagomilane probleme, da se isplate zaostale plate radnicima, da se vrate dugovi poveriocima, vladajuca struktura u Novom Pazaru razmišlja jedino o svom opstanku na vlast ne mareci gotovo ni za jedan problem niti imaju viziju kako i na koji nacin izaci iz trenutne situacije koja je evidentno teška upravu njihovom krivicom.\n„Na sve nezakonitosti koje smo utvrdili, mi odbornici SDA Sandžaka pokrenucemo postupke kod Upravnog suda i Upravne inspekcije upravo sa ciljem da stanemo na kraj kršenju zakona i uvedemo zakoniti red u funkcionisanju lokalne vlasti u Novom Pazaru.“ – zakljucila je Spahic.\nSDA Sandžaka izlaz iz ove situacije vidi u formiranju široke koalicije i ovim putem ponovo pozivamo sve politicke stranke koje imaju odbornike u Skupštini grada da formiranjem široke Koalicije zajednicki i u punom kapacitetu podelimo odgovornost i rešavamo problem po problem onako kako ce gradani biti zadovoljni, ponovljeno je na današnjoj pres konferenciji.


18. maj 2017. Šef stalne delegacije Narodne skupštine u PSSE Aleksandra Đurović na otvaranju sastanka Odbora za pravna pitanja i ljudska prava\nSastanak Odbora za pravna pitanja i ljudska prava Parlamentarne skupštine Saveta Evrope u Beogradu\nOdbor za pravna pitanja i ljudska prava Parlamentarne skupštine Saveta Evrope (PSSE) održava danas u Beogradu svoj redovni sastanak, čiji je domaćin stalna delegacija Narodne skupštine u ovoj međunarodnoj organizaciji.\nŠef stalne delegacije Narodne skupštine u PSSE Aleksandra Đurović, koja je ujedno i potpredsednica PSSE, istakla je otvarajući sastanak da je Srbija pokazala spremnost da, iako je prošla kroz teške godine ratova, ekonomske blokade, izolacije i bombardovanja, iskreno radi na pomirenju u regionu i na jačanju mira i stabilnosti, za šta su joj potrebni iskreni partneri.\n„Glavni spoljnopolitički prioritet Srbije je članstvo u Evropskoj uniji, ali i partnerski i dobri odnosi sa zemljama istoka, kao i unapređenje saradnje sa zemljama u regionu i regionalna stabilnost. Proces evropskih integracija znači modernizaciju društva u skladu sa evropskim vrednostima, za šta imamo, kako podršku evropskih institucija, tako i njihovu potvrdu da taj proces sprovodimo na pravi način. U našim naporima da modernizujemo srpsko društvo Savet Evrope je nezaobilazan činilac, a delegacija Srbije u PSSE je postala prepoznatljiv akter zbog mišljenja da se dijalogom može doprineti miru i stabilnosti“, poručila je Đurović.\nOna je u svom izlaganju navela da je Narodna skupština prva u borbi za vladavinu prava, jačanje ljudskih prava, kao i da je jedna od prvih koja je ratifikovala Istambulsku konvenciju. U prilog tome govore i napori odbora za ljudska i manjinska prava i ravnopravnost polova i za prava deteta koji, pored zakonodavnog okvira rade i na implementaciji visokih evropskih standarda, ali i aktivnosti Ženske parlamentarne mreže koja radi na osnaživanju žena i unapređenju njihovog položaja u društvu, istakla je Đurović.\n„Evropa se danas suočava sa ozbiljnim izazovima, a pre svega sa terorizmom koji preti nedužnim civilima, a posebno nas brine islamski fundamentalizam na Kosovu i Metohiji. S toga iskreno podržavam kampanju „No Hate No Fear” predsednika Agramunta, koju smo sa ponosom promovisali prošle godine u Beogradu. U ovim teškim vremenima Srbija nastavlja putem evropskih integracija, jačanjem demokratskih institucija i jačanjem društva, a u svemu tome očekujemo podršku PSSE i svih njenih tela“, poručila je Đurović.\nU uvodnom delu sastanka, članovima Odbora obratili su se Čedomir Backović, pomoćnik ministra pravde zadužen za evropske integracije i međunarodne projekte, Nataša Plavšić, zamenica državnog pravobranioca i zastupnica Srbije pred Evropskim sudom za ljudska prava u Strazburu i prof. dr Dragoljub Popović, bivši sudija Evropskog suda za ljudska prava.\nPomoćnik ministra pravde Čedomir Backović istakao je da podaci o sprovođenju akcionih planova za Poglavlje 23 govore da su državni organi svesni značaja sprovođenja reformi u oblasti pravosuđa, borbe protiv korupcije i zaštite ljudskih prava, te je takav slučaj i sa izvršenjem presuda Evropskog suda za ljudska prava.\n„Izvršenje presuda podrazumeva sprovođenje seta mera za unapređenje i ujednačavanje sudske prakse, suđenje u razumnom roku i zaštitu ljudskih prava. Takođe, presude su za Srbiju i smernice za reformski proces društva“, istakao je Backović.\nZamenica državnog pravobranioca i zastupnica Srbije pred Evropskim sudom za ljudska prava u Strazburu Nataša Plavšić govorila je o konkretnom izvršenju presuda, sa posebnim akcentom na poštovanje Briselske deklaracije donete u martu 2015.godine.\n„Aktivnosti Republike Srbije bile su usmerene na mere brzog izvršenja presuda, tako da je od 410 odluka protiv Srbije izvršeno 276, te je Komitet ministara pozdravio opšte mere koje je Srbija preuzela“, navela je Plavšić.\nProf. dr Dragoljub Popović, bivši sudija Evropskog suda za ljudska prava predstavio je članovima Odbora za pravna pitanja i ljudska prava slučaj Zorice Jovanović protiv Srbije iz 2013. godine u kom je učestvovao, a gde presuda Evropskog suda za ljudska prava još nije izvršena.\nPreko 40 poslanika PSSE, iz 14 zemalja članica, razmotriće izveštaje po temama od značaja za rad Odbora za pravna pitanja i ljudska prava ove međunarodne organizacije, a posebno Izveštaj o sprovođenju presuda Evropskog suda za ljudska prava, izvestioca Pjer-Iv Le Borna (Pierre-Yves Le Borgn).


Armani donirao više od milion evra italijanskim bolnicama za borbu protiv korona virusa\nŠef kancelarije za krizne situacije Lombardije rekao je da je zdravstveni sistem pred kolapsom\n10.03.2020. - 14:55h Autor: Stil / tportal.hr\nModna kuća Armani donirala je 1,25 miliona evra trima bolnicama u Milanu i rimskoj bolnici Spallanzani, kao i Agenciji za civilnu zaštitu, objavila je u ponedeljak predstavnica za javnost ove kompanije.\nNove mere za prevenciju korona virusa: Zabrana ulaska u Srbiju iz Italije, Kine, Švajcarske\nVećina zaposlenih u Armaniju radi od kuće, a u proizvodnim pogonima radi se sa minimalnim brojem ljudi, istakla je predstavnica.\nU samo nešto više od dve nedelje, broj evidentiranih slučajeva zaraze korona virusom u Italiji je porastao na 7,375, uz 366 smrtnih slučajeva, znatno opteretivši zdravstveni sistem ove zemlje.\nAntonio Pezenti, šef regionalne kancelarije Lombardije za krizna rekao je da je zdravstveni sistem u regiji na korak od kolapsa, s obzirom na činjenicu da su odeljenja za intenzivnu negu pod sve većim pritiskom zbog novih slučajeva.\nItalijanska vlada u nedelju je odlučila da blokira pristup gradovima i opštinama s najviše zaraženih u regijama Lombardiji i Venetu, nastojeći tako da suzbiju širenje korona virusa u Italiji, najteže pogođenoj zemlji ovim virusom u Evropi.


PROŠLOST U SADAŠNJOSTI I BUDUĆNOSTI: Spomenik kosovskim junacima | RTK\nPROŠLOST U SADAŠNJOSTI I BUDUĆNOSTI: Spomenik kosovskim junacima\nTelevizija Kruševac u okviru projekta PROŠLOST U SADAŠNJOSTI I BUDUĆNOSTI o kulturno istorijskim spomenicima, pod pokroviteljstvom Ministarstva kulture i informisanja, beleži i reportažu o spomeniku Kosovskim junacima.\nNajpoznatije je vajarsko delo Đorđa Jovanovića koje predstavlja i simbol Kruševca od 1904. godine kada ga je svečano otvorio kralj Petar prvi Karađorđević povodom proslave stogodišnjice prvog srpskog ustanka. Kamen temeljac je postavio, povodom proslave 500 – te godišnjice Kosovske bitke 1889. godine kralj Aleksandar Obrenović.\nU obliku je mermerne piramide, visine šest metara sa kompozicijom vile i Boška Jugovića na samom vrhu. Trg Kosovskih junaka dobio je današnji izgled povodom proslave šest vekova Kruševca 1971. godine.\nPrethodno : Grad Kruševac izdvojio značajna sredstva za nabavku školskog pribora i ogreva za korisnike Centra za socijalni rad\nSledeće : U 14. kolu Super lige Srbije fudbaleri Napretka gostuju ekipi Mladosti u Lučanima


Foto: FUCZ/Privatna arhiva\nTimovi Federalne uprave civilne zaštite (FUCZ) jutros su se uključili u potragu za 23-godišnjim mladićem nestalim na Ponijerima kod Kaknja (BiH).\nNaime, Federalna uprava civilne zaštite je jutros na područje Ponijera kod Kaknja uputila timove sa opremom za spašavanje u zimskim uslovima i pse za pretragu terena sa vodičima i uključila se u potragu za nestalim mladićem El-Eminom Hadžićem (1996.) iz Kaknja za kojim su pripadnici GSS-a BiH prethodnu noć tragali.\nGSS Zavidovići dobila je informaciju od Nebojše Plavšića vlasnika pansiona Ponijeri (poziv 04.11. u 11:40) da je na Ponijerima dan ranije u ranim jutarnjim satima nestao El-Emin Hadžić (1996)\nOsim pripadnika FUCZ, u potrazi učestvuju i GSS u BiH, stanice Žepče, Srebrenik, Novi Grad Sarajevo, Visoko, Zavidovići i Mostar, sa ukupno 35 članova, jedinica za podršku MUP-a Zeničko-dobojskog kantona, pripadnici PS Kakanj i Služba CZ Općine Kakanj.\nNESTANAK. Mladić se iz vikendice na Ponijerima udaljio u jutarnjim satima u četvrtak, 4. januara 2019. godine, od kada mu se gubi svaki trag, a nestanak je jučer prijavljen Policijskoj stanici u Kaknju.\nU potragu su uključeni i specijalno obučeni psi.


NAJVEĆA IZBORNA FARSA U ISTORIJI: I da „pobedi“ Bajden nema podršku većine glasača – Vrhovni sud SAD određuje pobednika - WebTribune\nHome/SPEKTAR/NAJVEĆA IZBORNA FARSA U ISTORIJI: I da „pobedi“ Bajden nema podršku većine glasača – Vrhovni sud SAD određuje pobednika\nNAJVEĆA IZBORNA FARSA U ISTORIJI: I da „pobedi“ Bajden nema podršku većine glasača – Vrhovni sud SAD određuje pobednika\n7. новембра 2020.\tSPEKTAR Ostavite komentar\nAmerički izborni spor Donalda Trampa i Džoa Bajdena mogao bi da liči na grčku tragediju.\nKao što se u grčkim tragedijama, kada im zaplet dođe do tačke u kojoj izgleda nerešiv, pojavljuje deus ex machina, odnosno neočekivana sila koja rešava nerešivu stvar, tako bi i u američkom izbornom sporu taj deus ex machina mogao biti Vrhovni sud SAD.\nTramp je već u prvom danu posle izbora, kada je posle izborne noći bilo jasno da se dogodio preokret, odnosno da se od solidne Trampove prednosti u mnogim državama, stiglo do toga da Džo Bajden vodi i tamo gde niko nije očekivao, najavio je da će se obratiti Vrhovnom sudu SAD.\nRuski ekspert predvideo da dolazi vreme kada će Soroš\nizgubiti sve što ima\nMeđutim, ono što je poznato je da se Tramp od samog početka, kada su brojne države, pod izgovorom epidemioloških mera tokom pandemije virusa korona, promenile izborna pravila, borio protiv toga.\nUpravo taj rok bi mogao da bude konopac nad provalijom za koji bi Tramp mogao da se uhvati.\nPre izbora, Vrhovni sud SAD je u nekim slučajevima potvrdio da je moguće produženje roka, u nekim, kao što je slučaj Alabame, odlučio je da nema glasanja poštom, iako tu opciju bezuslovno dozvoljava 27 država SAD, dok 21 traži opravdanje glasača, ali je takođe, u slučajevima nekih država zahtevao da glasovi poslati poštom budu overeni potpisima svedoka ili kod notara, kako ne bi bilo zloupotreba.\nTakođe, ono što ide na ruku Trampu kada je u pitanju Vrhovni sud su i dve odluke koje se tiču Pensilvanije.\nKako je za CBS njuz rekao Džošua Daglas, profesor prava sa Univerziteta Kentaki, to bi značilo da su konzervativne sudije poslale signal kako se neće protiviti raspravi pred federalnim pravosuđem po pitanju izbora. Inače, u Americi se smatra da je u Vrhovnom sudu trenutno šest konzervativnih sudija, bliskih Trampovim Republikancima, i troje liberalnih, bliskih Bajdenovim Demokratama.\nUkoliko Vrhovni sud SAD isključi iz brojanja glasačke listiće koji su u Pensilvaniji stigli posle izbornog dana, to bi moglo da ima veliki uticaj i na druge države, a naročito na one u kojima su takvi glasovi doveli do preokreta.\nNaime, u SAD je na snazi anglosaksonski pravni sistem, zasnovan na precedentnom pravu. Ta presuda bi onda bila snažan argument za Trampov tim da podnese tužbe i u drugim spornim državama i da na njoj zasniva zahtev da naknadno pristigli glasovi budu nelegalni.


Beskamatni krediti za ugradnju sistema za grijanje za domaćinstva - Vijesti.me\nMinistarstvo ekonomije implementira program Energy Wood u okviru kojeg građani mogu da apliciraju za beskamatne kredite do 3,5 hiljade eura za ugradnju sistema za grijanje na moderne oblike biomase, saopštila je pomoćnik ministra, Dragica Sekulić.\nProgram se sprovodi u saradnji sa luksemburškom agencijom za razvojnu saradnju Lux-Development u cilju uspostavljanja atraktivnog i održivog finansijskog mehanizma za obezbjeđivanje kredita za domaćinstva za ugradnju sistema za grijanje na moderne oblike biomase.\n"U okviru tog programa građani imaju mogućnost da apliciraju za kredite do 3,5 hiljade eura, sa periodom otplate do pet godina i kamatnom stopom od nula odsto, za ugradnju sistema za grijanje, odnosno peći i kotlova, na moderne oblike biomase kao što su pelet i briket", rekla je Sekulić agenciji Mina-business.\nOna je dodala da je 130 hiljada eura za implementaciju Energy Wood programa obezbijeđeno u okviru projekta Razvoja šumarstva u Crnoj Gori (FODEMO), koji finansira Vlada Luksemburga.\nSekulić je objasnila da su povoljnosti koje nudi program Energy Wood, pored beskamatnih kredita, pojednostavljenje procedura i administrativnih kanala u cilju olakšavanja odobravanja i isplate kredita sa ugradnju sistema na grijanje na biomasu, uključujući i smanjenje naknada za obradu kredita.\n"Takođe, kvalifikovani distributeri/instalateri obezbjeđuju najmanje godinu garantnog perioda za potpun ili djelimičan kvar, osim ako su pitanju neadekvatni uslovi za rad ili neadekvatno rukovanje i odgovorni su za pružanje usluga održavanja ugrađenih sistema tokom i nakon perioda garancije", navela je Sekulić.\nMinistarstvo ekonomije unaprijed deponuje novac za subvenciju kamatne stope, kod banaka partnera na programu - Hypo Alpe Adria i NLB Montenegrobanke.\nOdobreni iznos kredita banka prebacuje na račun firme distributera odnosno instalatera na bazi dostavljene profakture. Izabrani kvalifikovani instalateri sistema za grijanje na biomasu, instaliraju i održavaju sisteme za kupce.\n"Kupac banci otplaćuje beskamatni kredit u jednakim mjesečnim ratama", objasnila je Sekulić.\nCiljevi programa Energy Wood su postizanje ekonomskih i energetskih ušteda kroz uvođenje visoko-efikasnih tehnologija, doprinos smanjenju emisija štetnih gasova kroz korišćenje energenata koji imaju manje štetan uticaj na životnu sredinu, stvaranje tržišta za veću upotrebu sistema za grijanje na moderne oblike biomase i obezbjeđivanje učešća finansijskih institucija uz smanjeni rizik, pri ulasku u novi segment na tržištu.\nblatobran 4 godine i 2 mjeseca\nih, dobri su to trgovci, naravno kad je u pitanju njihov džep- daju ti beskamatni kredit da ugradiš to, a to što ugrađuješ kupuješ od njih samih, u čiju su se cijenu ugradili duplo, naravno..


Ljubić, Vidović, Hadžić: Kako je "štiman" tender za homologaciju težak milione maraka - mojusk.ba\nLjubić, Vidović, Hadžić: Kako je “štiman” tender za homologaciju težak milione maraka\n15 Marta, 2017 Moj USK\nDrugog juna 2009. godine ortoped Božo Ljubić, tadašnji ministar prometa i komunikacija BiH, raspisuje Javni konkurs za odabir organizacije za obavljanje administrativnih poslova u oblasti homologacije vozila, dijelova, uređaja i opreme. Iza stručnog i ozbiljnog naziva konkursa krije se razrađena šema po kojoj će odabrane firme od vlasnika vozila u BiH izvući milione maraka koji će završiti u džepovima odabranih osoba.\nNedugo nakon objave ovog konkursa, HDZ 1990 vrši rokadu na mjestu ministra prometa i komunikacija tako da umjesto Bože Ljubića dolazi Rudo Vidović. On krajem jula 2009. potpisuje odluku kojom navodi da će se na osnovu rang-liste kandidata izvršiti izbor organizacije za obavljanje poslova iz konkursa za homologaciju. Kriteriji koji će služiti za izbor najboljeg ponuđača su kapaciteti (kvalifikaciona struktura ključnog osoblja), reference (oblat motori i motorna vozila) i program funkcioniranja procesa homologacije.\nKomisija za provedbu javnih konkursa koja će odlučivati o konačnoj rang-listi se sastaje 2. i 3. septembra 2009. u prostorijama Hostela “Feri” – Veliko polje Igman. Konstatuje da su pristigle dvije blagovremene prijave – jedna ovjerena pečatom IPI Instituta iz Zenice, a druga ovjerena pečatom firme Automotive center iz Sarajeva.\nPrva odluka i tužba Sudu BiH\nU paketu IPI Instituta se nalazi uredna dokumentacija koja pokazuje da je podnosilac prijave konzorcij u čijem sastavu se nalaze četiri člana i to EIB Internationale – Centar za motorna vozila Banja Luka kao nosilac konzorcija, Institut za privredni inženjering (IPI) Zenica, Institut za saobraćaj i komunikacije Sarajevo i Centar-motor Široki Brijeg. U drugom paketu nalazila se prijava firme Automotive center – centar za vozila d.o.o. Sarajevo za koju je također konstatovano da se radi o urednoj prijavi na konkurs.\nKomisija je nakon toga pristupila bodovanju prijavljenih firmi. Važno je istaći da je IPI Zenica predložio 12 doktora, magistara i diplomiranih inženjera od ukupno 23 koliko je konzorcij čiji je član ova firma naveo u svojoj prijavi. Educirani zaposlenici su jedan od važnih uvjeta u ovom konkursu i nose značajan broj bodova.\nKomisija je utvrdila da je u slučaju konkursa u oblasti homologacije vozila firma Automotive center Sarajevo dobila 88,41 bodova, dok je konzorcij dobio 72,96 bodova. To ne sprečava Rudu Vidovića da odlukom iz novembra 2009. pobjednicima konkursa proglasi članove konzorcija.\nNa ovu odluku Automotive center Sarajevo ulaže žalbu Sudu BiH koji poništava Odluku Ministarstva komunikacija i prometa BiH i predmet vraća na ponovni postupak. Sud je u presudi od 2. februara 2011. naveo da odluka Vidovića kojom posao dodjeljuje konzorciju “ne sadrži obrazloženje o izboru izabranog ponuđača, niti razloge o neizboru drugog ponuđača, jer akt ne sadrži elemente koje po zakonu o upravnom postupku mora sadržavati svaki akt kojim se odlučuje o nekom pravu ili obavezi”. Odluka je vraćena Ministarstvu na ponovni postupak s tim da se mora imati u vidu uputa Suda BiH.\nEtnička zastupljenost kadra\nNakon toga Vidović donosi novu odluku 2011. čime prethodno izabrani članovi konzorcija započinju poslove homologacije. Ali konzorcij odlukom ministra u narednom periodu biva umanjen za jednog člana jer Vidović izbacuje IPI Zenica iz konzorcija koji od tada radi u krnjem sastavu.\nObrazloženje za ovakvu odluku Ministarstvo vidi u tome da nisu bili obavezni imenovati organizaciju s “najvećim brojem bodova na rang-listi”. Ako nije važan kvalitet i bodovi, pitanje je na osnovu čega je donešena odluka?\nVidović u odluci o dodjeli poslova homologacije iz 2011. navodi da je konzorcij imao angažovane subjekte iz oba entiteta, da vlasnici firmi konzorcija oslikavaju regionalnu-entitetsku pripadnost i zastupljenost sva tri konstitutivna naroda, kao i da će od ovih firmi koristi imati budžeti više političko-teritorijalnih organizacija. Pored toga, Ministarstvo navodi i da organizacije “s obzirom na strukturu BiH moraju imati stručan kadar tako da budu zastupljeni svi konstitutivni narodi”.\nImajući u vidu da je proces homologacije rađen navodno u skladu sa EU standardima, teško je vjerovati da direktive Evropske komisije propisuju jednaku zastupljenost konstitutivnih naroda BiH u stručnom kadru ili vlasničkoj strukturi organizacija pobjednika ovog tendera. Pored toga, izbacivanje IPI Zenica iz konzorcija je umanjilo broj stručnog kadra za više od 50 posto čime je upitna ne samo etnička zastupljenost Bošnjaka koja je Ministarstvu toliko važna, već i sama mogućnost konzorcija da obavlja i minimum poslova iz konkursnih uvjeta. U konačnici, koja je svrha rada komisije ako se usaglašena rang-lista neće poštivati?\nHadžić poništava konkurs, Džihanović potvrđuje\nZbog toga firma Automotive-center ulaže žalbu Sudu BiH i na ovu odluku. U odluci suda iz 12. jula 2012. godine poništava se i novo rješenje Ministarstva i vraća “prvostepenom organu na ponovni postupak”. U presudi Suda BiH se ističe da su kriteriji za izbor najboljeg ponuđača “kapaciteti, reference i program funkcioniranja procesa homologacije”. Sud konstatuje i da Automotive-center ima radne jedinice u Banjoj Luci, Mostaru i Sarajevo što je minimalna zakonska obaveza dok konzorcij nema radnu jedinicu u Mostaru. U konačnici navodi i da je nejasan potez Ministarstva ako se ima u vidu da je već ranije komisija bodovala učesnike konkursa. Na kraju presude Sud BiH poziva Ministarstvo da u novom postupku pažljivo i u potpunosti, slijedeći izvještaj komisije, te na osnovu utvrđenih kriterija donese odluku. Ministarstvo je inače pred Sudom branio tadašnji pravobranilac BiH Mariofil Ljubić, brat Bože Ljubića.\nU međuvremenu se pojavljuju i novi problemi. Nebojša Zdravković kojeg je Automotive-center Sarajevo u svojoj dokumentaciji naveo kao angažiranog eksperta se obraća Ministarstvu prometa i komunikacija BiH tvrdeći da je navedena firma bez njegovog znanja ga navela u prijavi na Javni konkurs. Automotive-center uzvraća krivičnom prijavom za krivokletstvo koja se odbacuje ekspresnom odlukom glavnog tužioca Gorana Salihovića. Zdravković ističe i da mu je prijećeno, a nakon što konzorcij započne svoj posao na homologaciji prelazi raditi kod njih i više ne sarađuje sa Automotive-center.\nImajući u vidu ovaj slučaj, ali i gore navedena rješenja Suda BiH, novi ministar prometa i komunikacija BiH Damir Hadžić, tadašnji visoko pozicionirani član SDP-a, donosi rješenje o poništavanju javnog konkursa za obavljanje administrativnim poslova u oblasti homologacije vozila. U odluci se navodi i da ne postoje zakonske osnove da ovo Ministarstvo provede konkurs iz ove oblasti, mada se ne precizira šta i kako dalje u vezi s procesom homologacije čime ova oblast ulazi u svojevrsnu sivu zonu.\nAutomotive-center se ponovo žali Sudu BiH. Sudsko vijeće na čelu sa sudijom Šahbazom Džihanovićem rješenjem od 27. februara 2013. odbija ukinuti odluku Hadžića čime efektivno nastavljaju pravnu agoniju u oblasti homologacije. Sudija Džihanović nakon toga kroz lobiranje Mirsada Kebe i Svetozara Pudarića (SDP), potpredsjednika FBiH, 2013. biva predložen odlukom predsjednika FBiH Živka Budimira za imenovanje u Ustavni sud FBiH. Tokom 2015. Džihanović je i zvanično potvrđen kao sudija Ustavnog suda FBiH.\nOdluka tadašnjeg sudije Suda BiH Džihanovića izdržala je i žalbe Vijeću za upravne sporove Suda BiH kao i Apelacionom odjeljenju Suda BiH, iako su se na ovu odluku žalili i članovi konzorcija svjesni nezakonitosti svog rada. Time je firmama koje čine krnji konzorcij omogućeno da nastave zarađivati na poslovima homologacije u zakonski nesređenoj situaciji.\nKrivična prijava protiv Rude Vidovića\nParalelno sa slučajevima pred Sudom BiH, podnesena je i krivična prijava protiv Rude Vidovića još 2009. zbog krivičnog djela “Povreda ravnopravnosti u vršenju privredne djelatnosti iz člana 204. Krivičnog zakona BiH”. Ali tadašnji tužilac Ranko Debevec, a sada predsjednik Suda BiH, odbacio je ovu prijavu kao neosnovanu. Na ovu odluku Debeveca firma Automotive-center ulaže žalbu koju tadašnja v. d. glavnog tužioca Tužilaštva BiH Jadranka Lokmić-Misirača ocjenjuje kao osnovanu te nalaže postupajućem tužiocu da razmotri postojanje osnova sumnje o počinjenom bilo kojem krivičnom djelu iz nadležnosti Tužilaštva BiH i “prema ocjeni otvori istragu protiv Vidović Rude i drugih NN prijavljenh lica”.\nPredmet dolazi na sto tužiteljice Diane Kajmaković koja nakon istrage koju je provela SIPA donosi odluku da ne postoje osnove krivičnog djela “Nesavjestan rad u službi” ili bilo kojeg drugog krivičnog djela. Podnesena je i pritužba protiv tužiteljice Kajmaković Uredu disciplinskog tužioca koju glavni disciplinski tužilac Arben Murtezić odbacuje kao neosnovanu.\nU međuvremenu kompanije EIB Internationale – Centar za motorna vozila Banja Luka, Institut za saobraćaj i komunikacije Sarajevo i Centar-motor Široki Brijeg i dalje vrše administrativne poslove u oblasti homologacije vozila, dijelova, uređaja i opreme.\nVlasnik firme EIB Internationale je Drago Talijan, inače kako su pojedini mediji već izvještavali, blizak Miloradu Dodiku. Centar-motor Široki Brijeg je u vlasništvu Ivana Ševo, bliskog Draganu Čoviću dok je Institut za saobraćaj i komunikacije Sarajevo u vlasništvu Šefkije Čekića, bivšeg dekana i redovnog profesora na četiri predmeta Fakulteta za saobraćaj i komunikacije.\nDrago Talijan, vlasnik firme EIB Internationale – Centar za motorna vozila Banja Luka\nPosao homologacije na godišnjem nivou donosi profit od oko tri miliona KM svim firmama koje imaju ulogu u tom biznisu. Imajući u vidu da ove firme rade te poslove od 2011. godine, do danas su zaradili oko 18 miliona KM na osnovu javnog konkursa koji je poništen, a novi nikada nije raspisan.\nOstaje da se vidi da li će trenutni ministar prometa i komunikacija BiH Ismir Jusko uvesti više reda u ovu oblast, ili će nastaviti po staroj praksi. U tome mu može pomoći i Igor Pejić, sekretar Ministarstva koji je u tu instituciji došao 2008. godine tokom mandata Bože Ljubića i svjedočio je mnogim spornim radnjama na koje su se žalili prijevoznici, ali i niz drugih firmi. Sigurno je da bi ministar Jusko imao koristi od savjeta i ekspertize Pejića kako u slučaju homologacije, tako i u drugim problemima o kojima je Faktor već pisao u tekstu “Od Rude do Juske: Kako su 4 miliona KM uzetih od prijevoznika završili u školi u Širokom Brijegu”. Pejić zna, više je nego upućen u sve, mogao bi dati savjet Juski, ako hoće. A zna, ili je bar mogao i morao znati, sve detalje vezane za prethodne odluke i konkurse u Ministarstvu.\nPoplašen: Dodik je molio visokog predstavnika da me smijeni, on je prenosio nadležnosti na Sarajevo\nDudaković: Hrvatima smo po potrebi saveznici, a po potrebi neprijatelji


Prave scene holivudskih blockbustera govore vam je li zajamčena čvrstoća polikarbonatnog PC lista ili ne? - YUYAO JIASIDA SUN SHEET CO., LTD\nPrave scene holivudskih blockbustera govore vam je li zajamčena čvrstoća polikarbonatnog PC lista ili ne?\nVrijeme: 2018-12-14 Pogodi:\nRekao je PC polikarbonatni lim, da li polikarbonatni šuplji lim ili masivni polikarbonatni lim, proizvođači u procesu uvođenja poboljšaće ovu vrstu jakih karakteristika, posebno polikarbonatne čvrste ploče ne postoje” slomljeno staklo - neprobojno staklo” hvalevrijedno ime, ali neki kupci imaju više pitanja, ne mislite da je lim koji je plastični materijal, mogu imati mnogo jakih? Dakle, solidne performanse PC listova ipak imaju zaštitu?\nNedavno je stigao u holivudski hit - džinovski primjerci,” postoji most, mi kineska glumica džinovska ajkula Zhang Suyin u moru da se ubijem, da je zaštiti od materijala u kavezu, je upotreba polikarbonata po meri, i na kraju u divovskom zubu zuba zuba ajkule pod žestokim napadom, još uvijek se ne mogu tresti, vidjeti svu otpornost polikarbonata na udarce (Pc) je ujedno i najintuitivniji osećaj.\nZapravo PC polikarbonatni lim iako pripada plastičnom materijalu, ali to je vrsta inženjerske plastike visokih performansi, poznat kao „kralj plastike“, nakon istog PC polikarbonatnog čvrstog lima otpornost na udarnu čvrstoću uobičajena je čaša od 200-300 Puta, je 20-30 od kaljenog stakla, sigurnosna vrata banke, sigurno i tako dalje zbog velike otpornosti na udar i sigurnosne zahtjeve projekta, uglavnom napravljeni od računara, čak ni metka desetak ne nose.\nZbog otpornosti PC-a na udarce je superiorna, visoka sigurnost, dobre osobine usporavanja gorenja, lijep izgled, jednostavan za instalaciju, visoke performanse, i tako dalje mnoge druge prednosti, sve više i više visokokvalitetnih vila za stanovanje, komercijalne zgrade, vladin kvalitet inžinjeringa slike i stepen naklonosti projekta, također se sve više pojavljuje u našem svakodnevnom životu, postao je „nacionalni dobar materijal” na cesti više hodite mirnije.\nPrethodni : Bayer polikarbonat ima širok spektar primjene u željezničkom tranzitu\nSledeći : Allplastics polikarbonatske ploče nude superiornu alternativu staklu u krovovima i tedama


Moldavija strahuje od pripajanja Pridnjestrovlja Rusiji\nPredsednik Moldavije Nikolae Timofti izjavio je da strahuje da bi separatisti u Pridnjestrovlju oblasti na istoku zemlje, posle prijapanja Krima Ruskoj Federaciji, mogli da traže od Moskve da prizna tu oblast.\nTimofti je rekao da će Pridnjestrovlje, oblast koja se otcepila od Moldavije 1990, možda zatražiti da postane deo Rusije, ali je istovremeno negirao današnje navode da su vlasti te oblasti to već učinile.\nMoskva je do sada tvrdila da priznaje teritorijalni integritet Moldavije, iako je njenih 1.500 vojnika stacionirano u Pridnjestrovlju.\n"Postoji opasnost od provokacija iz Pridnjestrovlja", kazao je predsednik Moldavije.\nRuski mediji su danas objavili da Pridnjestrovlje posle Krima želi da uđe u Rusiju i da je ruskoj Dumi uputilo zahtev da obezbedi takvu mogućnost.\nPridnjestrovlje je 50 godina bilo u sastavu Moldavije, a po raspadu ŠSR ta oblast se otcepila. Uz rusku podršku, Pridnjestrovlje je 1992. godine proglasilo nezavisnost, što međunarodna zajednica ne priznaje.\nNa referendumu 2007. godine 97 odsto građana se izjasnilo za ujedinjenje s Rusijom koja finansijski podržava Pridnjestrovlje.


RS neće primjenjivati Inckovu odluku, ali će sa 15 godina kažnjavati one koji budu svjedočili da je RS genocidna - Index.ba\nSTRUČNJACI O MILANOVIĆEVOJ NOVOJ STRELICI PREMA BIH: “Dolijeva ulje na vatru, neka se drži Ustava”\nKao što je i dogovoreno na sastanku lidera političkih partija iz RS, blokada rada institucija BiH već je počela i sjednica Predstavničkog doma parlamenta BiH otkazana je zbog nedolaska poslanika iz RS, a ukoliko dogovor opstane, slična sudbina čeka i Savjet ministara BiH i Predsjedništvo BiH.\nIstovremeno, Kolegijum Narodne skupštine RS odlučio je da sjednica Narodne skupštine RS, koja će biti zatvorena za javnost, bude održana u petak. Na toj sjednici biće razmatrana dva zakona i to Krivični zakon RS i Prijedlog zakona o neprihvatanju odluke visokog predstavnika koji je predložila Ujedinjena Srpska. Ova dva zakona ići će u smjeru da se zabrani nazivanje RS genocidnom (kažu kazna 15 godina) te da se nametnuta odluka visokog predstavnika Valentina Incka o dopuni Krivičnog zakona BiH kojom se zabranjuje negiranje genocida ne primjenjuje na teritoriji RS, ali i da nadležni organi u RS neće sarađivati sa nadležnim organima BiH kada je riječ o primjeni odluke visokog predstavnika.\nOva Inckova odluka, tačnije, izmjene Krivičnog zakona BiH su objavljene i u “Službenom glasniku BiH” i već od sutra su na snazi.\nKada je riječ o odluci da sjednica NS RS bude zatvorena za javnost, iz nekoliko izvora nam je potvrđeno, a i sam Nedeljko Čubrilović, predsjednik NS RS je potvrdio, da je jedini motiv za takvu odluku to da se ona ne pretvori u prepucavanje i sakupljanje jeftinih političkih poena.\nDogađaji u BiH, odnosno Sarajevu i Banjaluci, sa pažnjom se prate i u Srbiji, čiji je predsjednik Aleksandar Vučić rekao da će već 4. avgusta u Busijama, kada se bude obilježavala godišnjica progona srpskog stanovništva iz Hrvatske, imati sastanak sa rukovodstvom Republike Srpske.\n“Želim mir, nećemo sukobe i uzavrelu atmosferu. Ja se nadam da svi dobro razumeju da je prioritet mir. Izaći ćemo sa konkretnim predlozima kako da sa Bošnjacima vodimo razgovor”, rekao je Vučić ističući da je atmosfera u BiH najteža od okončanja rata te da je razumljivo da Srbija ne može da ostavi RS bez podrške Srbije.\nOdluku lidera parlamentarnih političkih partija iz Republike Srpske da se ne učestvuje u radu institucija BiH, odnosno da se ne donose odluke u Savjetu ministara BiH, Predsjedništvu BiH i oba doma parlamenta BiH danas su komentarisali i u Federaciji BiH ističući da je i prije bilo takvih situacija i da treba pustiti da se malo stvari smire. Odmah nakon što je odgođena sjednica Predstavničkog doma i Bakir Izetbegović, lider SDA i predsjedavajući Doma naroda parlamenta BiH, rekao je da će biti odgođena i sjednica ovog doma, jer “srpski predstavnici vjerovatno neće doći”.\n“S vremena na vrijeme u BiH moramo imati krize. Važne i pozitivne odluke morale su izazvati reakcije. Mislim da ne treba da dolivamo ulje na vatru. Treba pustiti da se stvari smire”, rekao je Izetbegović.\nSlično je komentarisao i Željko Komšić, član Predsjedništva BiH i lider DF-a, koji je rekao da razumije teške emocije te da će se u Republici Srpskoj odljutiti i da će sve biti u redu.\nIz bošnjačkih političkih partija, prije svega SDA, juče se moglo čuti i to da, bez obzira na najavljene blokade, institucije BiH mogu funkcionisati, odnosno Predstavnički dom parlamenta BiH i Predsjedništvo BiH mogu donositi odluke.\nAdil Osmanović, poslanik SDA u Predstavničkom domu parlamenta, nakon otkazane sjednice na kojoj je trebalo usvojiti i budžet institucija BiH za ovu godinu, rekao je da će naredna sjednica koja je planirana za septembar sasvim sigurno biti održana, jer postoji kapacitet za donošenje odluka u prvom krugu.\nUporedo sa odgađanjem sjednice Predstavničkog doma parlamenta BiH odgođene su i neke od sjednica komisija ovog doma parlamenta BiH, a predstavnici i poslanici iz RS ponovili su da nikakve odluke neće biti donesene dok se god ne postigne dogovor o Krivičnom zakonu BiH koji je nametnuo Incko.\nPrethodni članakU BiH još 43 pozitivnih na koronavirus, smrtnih slučajeva nije bilo\nNaredni članakTužilaštvo BiH formiralo nekoliko predmeta koji su vezani za negiranje genocida u Srebrenici


Angelica Maria, bujna plavuša norveško-grčkog porijekla (FOTO) - mojusk.ba\nAngelica Maria, pozatija pod nadimkom Badd Angel na društvenim mrežama, je fotomodel i jedna od popularnih osoba s Instagrama.\nAngelica ima dvadeset godina, trenutno živi na Floridi, a njeno porijeklo je iz Norveške i iz Grčke. Krase je seksi ženske obline i mladalačka privlačnost. Ona na Instagramu svakodnevno objavljuje fotografije koje privlače veliku pažnju njenih brojnih fanova.\nČesto ističe da je ponosna na to što je potpuno prirodna te se nikad ne bi podvrgla estetskoj hirurgiji.\nNovi BMW ukrali pomoću sprave koju su kupili na internetu


Ravaglioli - strana 1 - Od Igle Do Lokomotive\nUređaj za balansiranje točkova 10-26” sa LCD displejom G2.124H RavaglioliProfesionalna mašina za balansiranje guma, koja nudi sve funkcije koje traže najzahtevniji operateriMaksimalna preciznost je obezbedjena automatskim merenjem rastojanja i ...\nRavaglioli kompanija je je kompanija koja je u svetu poznata pod nazivom Ravaglioli S.p.A takođe. Ova kompanija je jedna od svetski najpriznatijih kompanija iz oblsati proizvodnje garažne opreme i opreme za garažnu industriju i zanate. Valja pomenuti da je kompanija Ravaglioli ostvarila svoj uspeh dugotrajnim putovanjem kroz more promena i tako došla do onoga što je danas. Naime, ova kompanija bavi se proizvodnjom uređaja koji se dalje puštaju u promet auto-industrije i auto-mehaničarskih zanata. Ova kompanija proizvodi najpre uređaje za reglažu trapa i proveru točkova, testiranje automobila itd. Kompanija je osnovana pre gotovo šezdeset godina odnosno još 1958. godine kada je industrija krenula da cveta u čitavoj Evropi i Svetu. Kompanija je uspela da od minimalne radionice uznapreduje u nešto što je danas. Ova kompanija ostvarila se u proizvodnju liftova za vozilo kao i drugih sličnih uređaja za automobile. Možda valja napomenuti da je kompanija u stanju da za svega godinu dana proda čak 350 000 raznovrsnih uređaja širom sveta. ova kompanija prodaje svoje proizvode planski i nikada se ne dešava prepuštanje slučaju. Krucijalni poslovi koje obavlja ova kompanija prenose se kasnije i u radionice pa se tako farbanja vozila na moderan način gotovo ne bi ni mogla obavljati bez proizvode iz ove firme. Brend Ravaglioli je širom sveta poznati brend i može se smatrati dominantnim u odnosu na svoju konkurenciju. Kompanija Ravaglioli širi svoju proizvodnju i danas i nikako se ne može reći da je posustala. Ova kompanija je jedna od onih koja iz godine u godinu samo pleni svojim novim proizvodima te se može reći da su standardi koje ova kompanija postavlja vodeći na svetskoj sceni. Auto industrija bi mnogo trpela u koliko bi kvalitet ove kompanije opao jer je dobar deo proizvoda u današnjici upravo iz redova ovog postrojenja. To omogućava kvalitetne radove u auto radionicama.


SAOPŠTENJE: Održana prva sjednica nove Komisije za evropske integracije | EUME\nNaslovnica Press info Press Pregovori o pristupanju SAOPŠTENJE: Održana prva sjednica nove Komisije za evropske integracije\nSAOPŠTENJE: Održana prva sjednica nove Komisije za evropske integracije\nU Podgorici je danas održana prva sjednica nove Komisije za evropske integracije na kojoj su razmatrani realizacija obaveza iz Programa pristupanja Crne Gore Evropskoj uniji 2017-2018) i planovi za unapređenje kvaliteta strategijskih dokumenata.\nOvo je prva sjednica nakon donošenja odluke o formiranju nove Komisije kojom su reflektovane personalne izmjene u resorima, kao i potrebe intenziviranja rada u oblasti evropske integracije.\nSjednicom je predsjedavao ministar evropskih poslova Aleksandar Andrija Pejović koji je podsjetio da je Vlada Crne Gore, u skladu s novonastalim potrebama i prioritetima, kako u uspostavljanju novih, tako i u reorganizaciji postojećih resora, na sjednici od 4. maja 2017, donijela odluku o obrazovanju Komisije za evropske integracije. On je istakao ključnu ulogu Komisije u nadgledanju sprovođenja Sporazuma o stabilizaciji i pridruživanju, kao i u izradi, reviziji i praćenju realizacije Programa pristupanja Crne Gore Evropskoj uniji (PPCG).\nU dijelu sprovođenja PPCG-a, ministar je istakao da je od 168 planiranih aktivnosti za prva dva kvartala, u prvih pet mjeseci realizovano 88, što čini 52% realizacije. Ukazao je da je u zakonodavnom dijelu, od ukupno planirana 143 akta, realizovano 68, odnosno 48 odsto, dok je u strategijskom dijelu, od planiranih 25 obaveza, realizovano 20, što čini 80 odsto. Imajući u vidu trenutne aktivnosti resora, prenio je očekivanje da će do kraja isteka drugog kvartala procenat realizacije PPCG-a biti znatno viši.\nU dijelu sastanka posvećenom unapređenju kvaliteta strategijskih dokumenata, ministar Pejović je predstavio aktivnosti i planove Ministarstva evropskih poslova usmjerene na podizanje kvaliteta strategijskih dokumenata i uspostavljanje sistema srednjoročnog strategijskog planiranja javnih politika u skladu sa ciljem pristupanja EU.\nPoručio je da koordinacija javnih politika mora biti osnažena kroz sistem strategijskog planiranja i praćenja sprovođenja strategijskih dokumenata u skladu s uspostavljenom metodologijom. Istakao je da će, u tom pravcu, Ministarstvo evropskih poslova, zajedno s ostalim organima, raditi na uvođenju principa uniformisanosti i kriterijuma kvaliteta strategijskih dokumenata, kontroli horizontalne i vertikalne usklađenosti i unapređenju praćenja i izvještavanja o sprovođenju strategijskih dokumenata.


QNAP QSW-M408-2C svič – Ferrari mreža | PC Press\nQNAP QSW-M408-2C svič – Ferrari mreža\nJedna od bitnih promena koja nam se sitnim koracima približava svakako je prelazak lokalne mreže sa 1 Gb/s na 2,5 ili odmah na 10 Gb/s. Sa sve većim SSD diskovima, 4K video‑snimcima, potrebe za bržom komunikacijom rastu, a s njima i potreba za boljom infrastrukturom. Upoznajte QSW‑M408‑2C svič…\nMnoštvo upravljivih portova\nQNAP je svoju liniju cenovno pristupačnih upravljivih (managed) svičeva predstavio još 2019. godine, pa je model koji smo sada dobili na test već treća generacija uređaja. QNAP se ponosi kompaktnim, cenovno pristupačnim, energetski efikasnim i tihim dizajnom, što je ozbiljna tvrdnja za današnje pojmove.\nSa ukupno 12 portova, QSW‑M408‑2C spada u red ozbiljnijih svičeva koji treba da se brinu o velikom broju uređaja, odnosno da odgovara za male kancelarije i napredne kućne korisnike. Kompaktno i pristupačno 10 Gb/s rešenje je prvi korak ka unapređenju vaše mrežne infrastrukture i neophodna karika u povezivanju kompatibilnih uređaja brzim interfejsom. Njegov kombinovani interfejs omogućava spajanje bakarne i optičke infrastrukture, što obezbeđuje veliku fleksibilnost kada je u pitanju povezivanje postojeće infrastrukture sa novom.\nQNAP QSW‑M408‑2C poseduje intuitivni Web interfejs s panelom za upravljanje koji dizajn pozajmljuje od dobro poznatog QTS sistema, jednog od najboljih na tržištu. Sa fizičke strane, belo kućište je dopadljivog dizajna i lepo će se uklopiti i u okruženja u kojima je svič vidljiv, a ne skriven u nekom uglu. Napajanje je specifično, izvedeno u vidu rotacionog adaptera koji se kao lego kockice uklapa u kućište sviča, omogućavajući fin raspon dodatne rotacija kablova.\nUprkos nevelikoj ceni za jedan 10 Gb/s svič, QNAP QSW‑M408‑2C ima niz korisnih mogućnosti koje uglavnom nalazimo kod skupljih modela. Ovaj uređaj stiže opremljen sa Layer 2 funkcionalnošću upravljanja (LACP, ACL, VLAN, LLDP…) korišćenjem jednostavnog Web interfejsa bogatog opcijama. Na ovaj način korisnici mogu da upravljaju protokom podataka i bezbednosnim aspektima mrežnog saobraćaja, što je veoma bitno za poslovna okruženja. Sa ukupno 12 portova, maksimalni kapacitet protoka QSW‑M408‑2C je 96 Gb/s, što je impresivno za jedan uređaj ovog tipa.\nSekcija za administraciju mreže daje sistemske informacije u realnom vremenu, uključujući status i saobraćaj svih portova, onda statistiku paketa po portovima, konfigurisanje brzine pojedinačnih portova, ali i funkcije kontrole protoka i paketa (LACP, VLAN, QoS, IGMP Snooping…) zarad boljeg upravljanja mrežom kroz IP grupisanje. Zahvaljujući moćnom interfejsu, možete kreirati i više virtuelnih mreža u okviru glavne mreže i automatizovati bitne stvari kao što je ažuriranje firmvera. Naravno, ovo su napredne opcije bez kojih možete, ali ih pominjemo jer se radi o funkcionalnostima koje su uglavnom rezervisane za skuplje modele.\nKao paket, QNAP QSW‑M408‑2C zaista nudi mnogo više nego što se očekuje od jednog 10 Gb/s sviča ove cene. U pitanju je kompaktno, lepo dizajnirano rešenje koje će vam pomoći da steknete mnogo veću kontrolu nad mrežom i dobijete brze interfejse za laku modernizaciju mrežne infrastrukture.\nTagovi: Mrežna oprema, Qnap, switch\n← Da li je budućnost u baterijama od drveta?\nRNIDS: Šest sati za preispitivanje →


Na međunarodno priznatom takmičenju za digitalne kampanje u Srbiji, IAB MIXX Award, Grand kafa je osvojila dve prestižne nagrade\nNagrađene su dve kampanje, Grand Single Origin u kategoriji "Best Product Launch" i "Hajde da imamo vremena", u kategoriji "Best Video Advertising Campaign".\nVeliko nam je zadovoljstvo što je stručna javnost prepoznala i nagradila trud koji Grand kafa kontinuirano ulaže da, kroz proizvodne i komunikacione inovacije, unapredi tržište i pomeri granice očekivanja potrošača. Ova priznanja su potvrda da smo na pravom putu i da brend odgovara zahtevima modernog, digitalnog potrošača, rekla je Olja Nestov, Senior Digital Specialist Grand kafe.\nNakon velikog uspeha koji je kampanja "Hajde da imamo vremena" tokom prethodne godine postigla, Grand kafa nastavlja da podseća da se za bitne stvari i ljude koje volimo uvek može naći malo vremena, ističu iz komapnije.\nKampanja, rađena u saradnji sa agencijama Žiška, nagrađena je na ovogodišnjem IAB MIXX Awards u kategoriji „Best Video Advertising Campaign“ za najbolju primenu video oglašavanja koja pruža visok nivo aktivacije korisnika.\nOsnovni cilj naše kampanje bio je upravo da podstaknemo što više ljudi da pronađu vreme za ono što je zaista važno u životu. Kroz digitalne kanale, u mogućnosti smo da svakodnevno komuniciramo sa našim potrošačima i da direktno, iz prve ruke, odgovorimo na njihove potrebe. Hajde da imamo vremena je komunikaciona platforma sa kojom, zajedno sa potrošačima, šaljemo važne poruke koje nas motivišu na pozitivne promene, rekla je Nina Cvetković, Senior Brand Building Manager Grand kafe.


RTS :: Stefanović za RTS: Sa Amerikancima i o razmeni informacija\nPolitika Stefanović za RTS: Sa Amerikancima i o razmeni informacija\nsreda, 15. maj 2019, 19:25 -> 00:21\nMinistar unutrašnjih poslova Nebojša Stefanović kaže za RTS da u Sjedinjenim Američkim Državama razgovara o svim bezbednosnim temama koje su važne za Srbiju, građane Srbije i strateško partnerstvo. Cilj je da se poveća kapacitet srpske policije i pojača razmena informacija radi zaštite interesa srpskih državljana.\n"Suštinski ova poseta ima za cilj da unapredi bezbednost Republike Srbije, da dođemo do informacija o potencijalnom ugrožavanju naše bezbednosti i od terorizma i od organizovanog kriminala i da vidimo šta je to što možemo jedni za druge da uradimo u budućnosti kako bi ti ciljevi bili ostvareni", navodi Stefanović.\nOcenjuje da nema potpune bezbednosti za građane Srbije ukoliko ne postoji saradnja sa svima u svetu koji mogu da pomognu da se identifikuju i uhapse trgovci narkoticima i ozbiljne kriminalne grupe:\n"Da dođemo do ozbiljno organizovanih kriminalnih grupa koje deluju van naše zemlje a čija su baza operacije Južna Amerika i druge destinacije u svetu, a gde Sjedinjene Američke Države mogu da pomognu", naveo je ministar.\nMemorandum o razumevanju između SAD i Srbije\nStefanović je rekao i da je tokom posete Vašingtonu sa sekretarom za unutrašnje poslove SAD Kevinom Mekalinenom potpisan Memorandum koji će omogućiti bržu razmenu informacija o migrantima i onima koji su povezani sa potencijalnim terorizmom ili kriminalnim aktivnostima.\n"Jedna od važnih stvari za Srbiju je da možemo da koristimo druge zemlje koje imaju mnogo više razvijenu mrežu u borbi protiv terorizma, mnogo veće kapacitete, da mogu da nam pomognu da identifikujemo one koji bi mogli da budu pretnja za naše građane", navodi Stefanović.\nDodaje da se u Vašingtonu sastao i sa predstavnicima Uprave za borbu protiv droga (DEA) o unapređenju borbe protiv trgovine narkoticima, kao i o saradnji srpske policije sa pripadnicima DEA.\n"Sa direktorom Uprave za borbu protiv droga (DEA) Utamom Dilonom i direktorom Federalnog istražnog biroa Kristoferom Vrejom razgovarao sam o tome šta mogu da urade da pomognu unapređenje kapaciteta MUP-a, da pomognu našim ljudima da budu opremljeniji, SAD već pomažu. Dakle, mi jedan deo novca već dobijamo ali postoji prostor da nam pomognu još više, da naša služba bude efikasnija, da možemo bolje da radimo svoj posao, da razmenjujući podatke i u regionu i šire dovedemo do toga da garantujemo bezbednost u čitavoj Srbiji", naveo je ministar.\nIstiče da postoji prostor za proširenje unapređenja saradnje sa Upravom za borbu protiv droga i Federalnim istražnim biroom.\n"Apsolutno sam siguran da postoji prostor za unapređenje saradnje i sa DEA i sa FBI kao i sa drugim agencijama koje se bave suzbijanjem narko-trafikinga jer je njihov fokus na onim zemljama, na onim delovima sveta gde mi ne možemo da dopremo", navodi Stefanović.\nDodaje da bi se razmenom informacija lakše došlo do hapšenja narko-trafikanata koji idu u Južnu Ameriku da bi transportovali kokain iz Južne Amerike prema Evropi, lukama u Španiji ili Holandiji ili ka novim rutama koje se sada pojavljuju u istočnim delovima Evrope.\n"Da možemo zajedničkim radom da razmenimo informacije o tome, da pomognemo da se identifikuju ti ljudi i da DEA i FBI koji imaju faktički najviše nadležnosti u SAD u borbi protiv narko-trafikinga pomognu da se ti ljudi privedu pravdi, osude na duge zatvorske kazne i da time smanjimo pretnju i za našu zemlju", objašnjava ministar.\n"Bivši borci ISIS-a velika pretnja"\nKada je u pitanju odluka SAD da zarobljene bivše borce ISIS-a vraća u njihove zemlje, Stefanović kaže da je i o tome bilo reči na razgovorima u SAD, te da su svi svesni pretnji koje nosi njihov povratak, ali da je važno da se razmišlja o postupku deradikalizacije nakon odsluženja kazni.\n"Ljudi koji se vraćaju sa ratišta u Siriji kao borci ISIS-a državljani su nekih od zemalja regiona pa i naše zemlje, i bez obzira na to što ćemo da prikupimo dokaze i pokušati da ih osudimo na dugogodišnje zatvorske kazne, pitanje je šta će biti sa njima kada izađu iz zatvora, kako mogu da se reintegrišu u društvo, a da više ne budu pretnja", ukazao je Stefanović.\nIstiče da i MUP i bezbednosne službe rade danonoćno na tome, te da su do sada bili vrlo uspešni.\nDodaje da postoji zabrinutost za sve što se dešava u regionu i tamo gde se vraća veliki broj stranih boraca, a kako je dodao, ne bi potcenio ni žene koje se vraćaju.\n"I one mogu biti izuzetno radikalizovane i opasne za bebednost", napomenuo je ministar.\nPrema njegovim rečima, stotinak ljudi koji su se vratili na KiM predstavljaju stalnu opasnost za bezbednost u čitavom regionu, zbog čega mora da se radi na stalnoj razmeni informacija.\n"Nama je važno da Srbija bude bezbedna, važno je da ceo region bude stabilan i o tome sam razgovarao i sa kolegama u Stej departmentu – šta je to što oni mogu dodatno da urade kroz različite programe podrške za opremanje naših jedinica, za opremanje trening centara za borbu protiv narko-trafikinga i sve ono što možemo da uložimo u srpsku policiju, u naše snage da bismo mi garantovali i stabilnost i bezbednost u našoj zemlji ali time naravno da pomognemo i stabilnost celog regiona", zaključio je ministar Stefanović.